qundao/data-zh-poetry huggingface dataset:
太上虚皇黄庭经句法十篇寿赵帅·其五
作者：程珌
朝代：宋
体裁：古风

向也何幸识仙翁，玉栗春明盛德容，又常一再见阿戎。神情颖异机生锋，公家流庆无终穷。
太上虚皇黄庭经句法十篇寿赵帅·其六
作者：程珌
朝代：宋

明年天使九街驰，御茗名熏宣玉词，更敕仪鸾饷寿巵。
我有新曲名紫芝，会当献之凤凰池。
太上虚皇黄庭经句法十篇寿赵帅·其六
作者：程珌
朝代：宋

明年天使九街驰，御茗名薰宣玉词，更敕仪鸾饷寿卮。我有新曲名紫芝，会当献之凤凰池。
太上虚皇黄庭经句法十篇寿赵帅·其四
作者：程珌
朝代：宋
体裁：古风

汉列土宇封同姓，唐擢宗英持国柄，我宋膺图临海镜。参天杞梓仙源盛，萧敷艾荣何足订。
太上虛皇黄庭經句法十篇壽趙帥·其一
作者：程珌
朝代：宋

太史告春纔五日，東風昨夜傳消息，斗邊一星下南極。
飾以貂蟬扶社稷，更昌斯文開民則。
太上虛皇黄庭經句法十篇壽趙帥·其七
作者：程珌
朝代：宋

喬松落澗節輪囷，詩書萬卷終經綸，日華隔霧光難晨。
公獨知其墮凡塵，何當一爲問大鈞。
太上虛皇黄庭經句法十篇壽趙帥·其三
作者：程珌
朝代：宋

莫辭金琖十分斟，邇日星郎寵數深，庭前桂子更鮮新。
鰲頭早晚貼塗金，公亦綠殿峩華簪。
太上虛皇黄庭經句法十篇壽趙帥·其二
作者：程珌
朝代：宋

去年曾說冬葅綠，今年蓼甲春盤簇，綵花金勝相輝屬。
五色班衣佩蒼玉，先奉庭幃千歲祝。
太上虛皇黄庭經句法十篇壽趙帥·其五
作者：程珌
朝代：宋

向也何幸識仙翁，玉栗春明盛德容，又常一再見阿戎。
神情穎異機生鋒，公家流慶無終窮。
太上虛皇黄庭經句法十篇壽趙帥·其六
作者：程珌
朝代：宋

明年天使九街馳，御茗名薰宣玉詞，更敕儀鸞餉壽巵。
我有新曲名紫芝，會當獻之鳳凰池。
太上虛皇黄庭經句法十篇壽趙帥·其四
作者：程珌
朝代：宋

漢列土宇封同姓，唐擢宗英持國柄，我宋膺圖臨海鏡。
參天杞梓仙源盛，蕭敷艾榮何足訂。
奉送季清赴山东幕府
作者：程珌
朝代：宋

黄云衔雪天模糊，有客飘然出上都。青丝络马银兜鍪，红锦䩨弓金仆姑。剑光压匝照路隅，帕首百骑前诃呼。不知客本山泽臞，今胡为者意气粗。自言有将新孙吴，我欲与之同灭胡。呜呼亡胡岂难且，病兵怯将自逃逋。胡不观昔我艺祖造中区，以兵为国垂洪模。河北河东义勇徒，二十四万鼓应枹。中兴益振尺五符，世忠淮左聚熊貙，刘锜淮西貔虎俱。上流岳飞弯天弧，金陵张浚罴搏狐。单于台下虽宽诛，采石山前已断颅。迩来残虏尚窥窬，门内群寇更睢盱。胡乃朘剥及其肤，岂止牛羊不求刍。我欲别幕飞于菟，十万一屯淮之区。技闲器利整平居，帜明鼓震蒐彼庐。精神所折虏如无，而况山东群盗乎。五符傥缺听其虚，十年且尽一赋租。斩然圻画勿牵渠，他时混一更新图。伟哉玉帐得通儒，君复碧油吐良谟，凌烟岂一貂蝉与。
奉送季清赴山东幕府
作者：程珌
朝代：宋

黄云衔雪天模糊，有客飘然出上都。
青丝络马银兜鍪，红锦䩨弓金仆姑。
剑光压匝照路隅，帕首百骑前诃呼。
不知客本山泽臞，今胡为者意气粗。
自言有将新孙吴，我欲与之同灭胡。
呜呼亡胡岂难且，病兵怯将自逃逋。
胡不观昔我艺祖造中区，以兵为国垂洪模。
河北河东义勇徒，二十四万鼓应枹。
中兴益振尺五符，世忠淮左聚熊貙，刘锜淮西貔虎俱。
上流岳飞弯天弧，金陵张浚罴搏狐。
单于台下虽宽诛，采石山前已断颅。
迩来残虏尚窥窬，门内群寇更睢盱。
胡乃朘剥及其肤，岂止牛羊不求蒭。
我欲别幕飞于菟，十万一屯淮之区。
技闲器利整平居，帜明鼓震蒐彼庐。
精神所折虏如无，而况山东群盗乎。
五符傥缺听其虚，十年且尽一赋租。
斩然圻画勿牵渠，他时混一更新图。
伟哉玉帐得通儒，君復碧油吐良谟，凌烟岂一貂蝉与。
奉送季清赴山东幕府
作者：程珌
朝代：宋
体裁：古风

黄云衔雪天模糊，有客飘然出上都。青丝络马银兜鍪，红锦韔弓金仆姑。剑光压匝照路隅，帕首百骑前诃呼。不知客本山泽臞，今胡为者意气粗。自言有将新孙吴，我欲与之同灭胡。呜呼亡胡岂难且，病兵怯将自逃逋。胡不观昔我艺祖造中区，以兵为国垂洪模。河北河东义勇徒，二十四万鼓应枹。中兴益振尺五符，世忠淮左聚熊貙，刘锜淮西貔虎俱。上流岳飞弯天弧，金陵张浚罴搏狐。单于台下虽宽诛，采石山前已断颅。迩来残虏尚窥窬，门内群寇更睢盱。胡乃朘剥及其肤，岂止牛羊不求刍。我欲别幕飞于菟，十万一屯淮之区。技闲器利整平居，帜明鼓震蒐彼庐。精神所折虏如无，而况山东群盗乎。五符傥缺听其虚，十年且尽一赋租。斩然圻画勿牵渠，他时混一更新图。伟哉玉帐得通儒，君复碧油吐良谟，凌烟岂一貂蝉与。
奉送季清赴山東幕府
作者：程珌
朝代：宋

黄雲銜雪天模糊，有客飄然出上都。
青絲絡馬銀兜鍪，紅錦䩨弓金僕姑。
劍光壓匝照路隅，帕首百騎前訶呼。
不知客本山澤臞，今胡爲者意氣粗。
自言有將新孫吳，我欲與之同滅胡。
嗚呼亡胡豈難且，病兵怯將自逃逋。
胡不觀昔我藝祖造中區，以兵爲國垂洪模。
河北河東義勇徒，二十四萬鼓應枹。
中興益振尺五符，世忠淮左聚熊貙，劉錡淮西貔虎俱。
上流岳飛彎天弧，金陵張浚羆搏狐。
單于臺下雖寬誅，采石山前已斷顱。
邇來殘虜尚窺窬，門內群寇更睢盱。
胡乃朘剝及其膚，豈止牛羊不求蒭。
我欲別幕飛於菟，十萬一屯淮之區。
技閑器利整平居，幟明鼓震蒐彼廬。
精神所折虜如無，而况山東群盜乎。
五符儻缺聽其虛，十年且盡一賦租。
斬然圻畫勿牽渠，他時混一更新圖。
偉哉玉帳得通儒，君復碧油吐良謨，凌烟豈一貂蟬與。
子时歌
作者：程珌
朝代：宋

顺数方来兮，溯而上之洪荒。今不必短兮，古不必长。地有时而玄兮，天有时而黄。知靡草之先秋兮，又当知乔松之傲霜。知沧溟之连山兮，又当知大华之有长江。朝云西暮云东兮，岂期悉避乎阳光。入濛汜浴虞渊兮，又孰知其扶桑。吾乌乎而折衷兮，但当付万化于茫茫。
子时歌
作者：程珌
朝代：宋

顺数方来兮，遡而上之洪荒。
今不必短兮，古不必长。
地有时而玄兮，天有时而黄。
知靡草之先秋兮，又当知乔松之傲霜。
知沧溟之连山兮，又当知大华之有长江。
朝云西暮云东兮，岂期悉避乎阳光。
入蒙汜浴虞渊兮，又孰知其扶桑。
吾乌乎而折衷兮，但当付万化于茫茫。
子時歌
作者：程珌
朝代：宋

順數方來兮，遡而上之洪荒。
今不必短兮，古不必長。
地有時而玄兮，天有時而黄。
知靡草之先秋兮，又當知喬松之傲霜。
知滄溟之連山兮，又當知大華之有長江。
朝云西暮云東兮，豈期悉避乎陽光。
入濛汜浴虞淵兮，又孰知其扶桑。
吾烏乎而折衷兮，但當付萬化於茫茫。
孟夏廿一东作秩然
作者：程珌
朝代：宋
体裁：七言绝句

不见东耕四十年，兹晨蓑笠去翩翩。从今数过三蓂朔，史笔当年大有篇。
孟夏廿一東作秩然
作者：程珌
朝代：宋

不見東耕四十年，茲晨蓑笠去翩翩。
從今數過三蓂朔，史筆當年大有篇。
宁宗皇帝挽诗
作者：程珌
朝代：宋

圣德同天运，神功并日升。鞑真怀慄慄，齐鲁格烝烝。复古周图盛，中宗汉业升。未饶元结辈，磨笔诵中兴。
宁宗皇帝輓诗
作者：程珌
朝代：宋

圣德同天运，神功并日昇。
鞑真怀栗栗，齐鲁格烝烝。
復古周图盛，中宗汉业升。
未饶元结辈，磨笔诵中兴。
宝鼎现
作者：程珌
朝代：宋
体裁：词

绿杨欲舞，红杏微笑，春工渐侈。
试偻指、自从嘉定，数到宝庆□□里。
无一岁、不书年大有，问元功谁燮理。
□□□、於变雍熙，如此自当千岁。
况是端笏蓬莱陛。
但看雍容、玉立山峙。
炼五色、补天无迹，扶日天衢光四被。
安清祐、填群心声色，恬然如谈笑耳。
更八荒、民生奠枕，此著又当千岁。
又况善述先猷，严武备、不开边鄙。
阴功遍南北，千岁未多畴祉。
且说总是三千岁。
此际方岐嶷。
听今日、处处笙歌，何止南楼十二。
宝鼎现·寿李端明
作者：程珌
朝代：宋

绿杨欲舞，红杏微笑，春工渐侈。试偻指、自从嘉定，数到宝庆□□里。无一岁、不书年大有，问元功谁燮理。□□□、于变雍熙，如此自当千岁。况是端笏蓬莱陛。但看雍容、玉立山峙。炼五色、补天无迹，扶日天衢光四被。安清祐、填群心声色，恬然如谈笑耳。更八荒、民生奠枕，此著又当千岁。又况善述先猷，严武备、不开边鄙。阴功遍南北，千岁未多畴祉。且说总是三千岁。此际方岐嶷。听今日、处处笙歌，何止南楼十二。
宝鼎现·绿杨欲舞
作者：程珌
朝代：宋

绿杨欲舞，红杏微笑，春工渐侈。
试偻指、自从嘉定，数到宝庆□□里。
无一岁、不书年大有，问元功谁燮理。
□□□、于变雍熙，如此自当千岁。
况是端笏蓬莱陛。
但看雍容、玉立山峙。
炼五色、补天无迹，扶日天衢光四被。
安清佑、填群心声色，恬然如谈笑耳。
更八荒、民生奠枕，此着又当千岁。
又况善述先猷，严武备、不开边鄙。
阴功遍南北，千岁未多畴祉。
且说总是三千岁。
此际方岐嶷。
听今日、处处笙歌，何止南楼十二。
宪圣慈烈皇后挽诗
作者：程珌
朝代：宋

西浒俱来日，东朝极盛时。彫弓平黑海，彩笔照丹墀。垄起先裁费，丹成不用医。人间空怅望，风月宴瑶池。圣祖艰难业，重孙拥佑恩。玉妃闲宝简，仙御送金根。杳杳龙先去，翩翩凤又翻。涂山望尧穴，日月万春存。
宪圣慈烈皇后挽诗·其一
作者：程珌
朝代：宋

西浒俱来日，东朝极盛时。彫弓平黑海，彩笔照丹墀。垄起先裁费，丹成不用医。人间空怅望，风月宴瑶池。
宪圣慈烈皇后輓诗·其一
作者：程珌
朝代：宋

西浒俱来日，东朝极盛时。
雕弓平黑海，彩笔照丹墀。
垄起先裁费，丹成不用医。
人间空怅望，风月宴瑶池。
宪圣慈烈皇后輓诗·其二
作者：程珌
朝代：宋
体裁：五言律诗

圣祖艰难业，重孙拥佑恩。玉妃闲宝简，仙御送金根。杳杳龙先去，翩翩凤又翻。涂山望尧穴，日月万春存。
寧宗皇帝輓詩
作者：程珌
朝代：宋

聖德同天運，神功並日昇。
韃真懷慄慄，齊魯格烝烝。
復古周圖盛，中宗漢業升。
未饒元結輩，磨筆誦中興。
寶鼎現
作者：程珌
朝代：宋

綠楊欲舞，紅杏微笑，春工漸侈。試僂指、自從嘉定，數到寶慶□□裡。無一歲、不書年大有，問元功誰燮理。□□□、於變雍熙，如此自當千歲。況是端笏蓬萊陛。但看雍容、玉立山峙。煉五色、補天無跡，扶日天衢光四被。安清祐、填群心聲色，恬然如談笑耳。更八荒、民生奠枕，此著又當千歲。又況善述先猷，嚴武備、不開邊鄙。陰功遍南北，千歲未多疇祉。且說總是三千歲。此際方岐嶷。聽今日、處處笙歌，何止南樓十二。
寿皇子
作者：程珌
朝代：宋
体裁：诗

磊魁晶荧，岁有常期。
秋分维何，天高气清。
玉蟾吐辉，银汉无声。
澄霄一色，万里云平。
此时候之，出丙入丁。
所出之国，政化和平。
人生其时，既寿且宁。
矧复前星，以及子星，与之并明。
天启休期，应期挺生。
寿皇子·其一
作者：程珌
朝代：宋

磊魁晶荧，岁有常期，见于秋分。秋分维何，天高气清。玉蟾吐煇，银汉无声。澄霄一色，万里云平。此时候之，出丙入丁。所出之国，政化和平。人生其时，既寿且宁。矧复前星，以及子星，与之并明。天启休期，应期挺生。
寿皇子·其一
作者：程珌
朝代：宋

磊魁晶荧，岁有常期，见于秋分。
秋分维何，天高气清。
玉蟾吐辉，银汉无声。
澄霄一色，万里云平。
此时候之，出丙入丁。
所出之国，政化和平。
人生其时，既寿且宁。
矧復前星，以及子星，与之并明。
天启休期，应期挺生。
小憩許由亭
作者：程珌
朝代：宋

曆數河南去，乾坤一草亭。
一亭猶是累，千古盡浮萍。
小憩许由亭
作者：程珌
朝代：宋

历数河南去，乾坤一草亭。一亭犹是累，千古尽浮萍。
小憩许由亭
作者：程珌
朝代：宋

历数河南去，干坤一草亭。
一亭犹是累，千古尽浮萍。
岁暮
作者：程珌
朝代：宋
体裁：五言绝句

綵帖隃麋湿，屠苏琥珀浓。夕阳犹腊日，午夜已春风。
庆元丁巳十月奉亲如临安宿西菩寺表弟吴克仁俱焉
作者：程珌
朝代：宋

熙宁相望百馀年，又有人如古铁顽。日落尚怜今夕路，月明无恙旧时山。朱红野实堆盘里，粉白诗牌满壁间。欲为慈颜供一笑，更留数语任渠删。安车未向都门移，且揽西菩一段奇。路入山腰须种树，泉流石齿莫开池。重来坡老今谁是，出世参寥不记时。结束匆匆出门去，白云明月旧相知。
庆元丁巳十月奉亲如临安宿西菩寺表弟吴克仁俱焉·其一
作者：程珌
朝代：宋

熙宁相望百余年，又有人如古铁顽。
日落尚怜今夕路，月明无恙旧时山。
朱红野实堆盘裏，粉白诗牌满壁间。
欲为慈颜供一笑，更留数语任渠删。
庆元丁巳十月奉亲如临安宿西菩寺表弟吴克仁俱焉·其一
作者：程珌
朝代：宋

熙宁相望百馀年，又有人如古铁顽。日落尚怜今夕路，月明无恙旧时山。朱红野实堆盘里，粉白诗牌满壁间。欲为慈颜供一笑，更留数语任渠删。
庆元丁巳十月奉亲如临安宿西菩寺表弟吴克仁俱焉·其二
作者：程珌
朝代：宋
体裁：七言律诗

安车未向都门移，且揽西菩一段奇。路入山腰须种树，泉流石齿莫开池。重来坡老今谁是，出世参寥不记时。结束匆匆出门去，白云明月旧相知。
建康春教致語
作者：程珌
朝代：宋

朝來百鼓殷軍門，知是元戎肅萬屯。
殺氣直摧龍尾壘，英風遠薄鬭場村。
從今吳卒精成勇，却看燕兵脆可掀。
好入廟堂裨聖畧，指麾諸將定中原。
建康春教致语
作者：程珌
朝代：宋

朝来百鼓殷军门，知是元戎肃万屯。杀气直摧龙尾垒，英风远薄斗场村。从今吴卒精成勇，却看燕兵脆可掀。好入庙堂裨圣略，指麾诸将定中原。
建康春教致语
作者：程珌
朝代：宋

朝来百鼓殷军门，知是元戎肃万屯。
杀气直摧龙尾垒，英风远薄斗场村。
从今吴卒精成勇，却看燕兵脆可掀。
好入庙堂裨圣畧，指麾诸将定中原。
建康鹿鳴宴致語
作者：程珌
朝代：宋

河南貢士紫萄詩，不比尋常貢士時。
一老堂堂强國棟，四筵濟濟瑞庭芝。
傳聞座主趨璜召，恰與諸生赴詔期。
宴罷瓊林如謁謝，請君懷刺鳳凰池。
建康鹿鸣宴致语
作者：程珌
朝代：宋
体裁：七言律诗

河南贡士紫萄诗，不比寻常贡士时。一老堂堂强国栋，四筵济济瑞庭芝。传闻座主趋璜召，恰与诸生赴诏期。宴罢琼林如谒谢，请君怀刺凤凰池。
復朱教授·其一
作者：程珌
朝代：宋

詩成催雪豈無功，今果裝嚴七寶公。
休說春花那解舞，也教耳熱慰新豐。
復朱教授·其一
作者：程珌
朝代：宋
体裁：七言绝句

诗成催雪岂无功，今果装严七宝公。休说春花那解舞，也教耳热慰新丰。
復朱教授·其二
作者：程珌
朝代：宋

朝來照眼百瓊瑰，爲有詩筒打雪來。
不止梁園許分簡，詩壇高築比雲臺。
復朱教授·其二
作者：程珌
朝代：宋
体裁：七言绝句

朝来照眼百琼瑰，为有诗筒打雪来。不止梁园许分简，诗坛高筑比云台。
念奴娇·嫣然一笑
作者：程珌
朝代：宋
体裁：词

嫣然一笑，向烛花光下，经年才见。欲语还羞如有恨，方得东君一盼。天意无情，更教微雨，香泪流丹脸。今朝霁色，笙歌初沸庭院。因是思入东屏，当年手植，遍桃源低岸。失脚东来春七度，辜负芳丛无限。问讯园丁，宁如归去，细与从头看。东风独立，白云遮断双眼。
念奴娇（忆先庐春山之胜）
作者：程珌
朝代：宋
体裁：词

归来一笑，尚看看趁得，人间寒食。阿寿牵衣仍问我，双鬓新来添白。忍见庭前，去年芳草，依旧青青色。西湖雨后，绿波两岸平拍。天教断送流年，三之一矣，又是成疏隔。燕子春寒浑未到，谁说江南消息。玉树熏香，冰桃翻浪，好个山间景物。这回归去，松风深处横笛。
慶元丁巳十月奉親如臨安宿西菩寺表弟吳克仁俱焉·其一
作者：程珌
朝代：宋

熙寧相望百餘年，又有人如古鐵頑。
日落尚憐今夕路，月明無恙舊時山。
朱紅野實堆盤裏，粉白詩牌滿壁間。
欲爲慈顔供一笑，更留數語任渠刪。
慶元丁巳十月奉親如臨安宿西菩寺表弟吳克仁俱焉·其二
作者：程珌
朝代：宋

安車未向都門移，且攬西菩一段奇。
路入山腰須種樹，泉流石齒莫開池。
重來坡老今誰是，出世參寥不記時。
結束匆匆出門去，白雲明月舊相知。
憲聖慈烈皇后輓詩·其一
作者：程珌
朝代：宋

西滸俱來日，東朝極盛時。
彫弓平黑海，彩筆照丹墀。
壟起先裁費，丹成不用醫。
人間空悵望，風月宴瑶池。
憲聖慈烈皇后輓詩·其二
作者：程珌
朝代：宋

聖祖艱難業，重孫擁佑恩。
玉妃閑寶簡，仙御送金根。
杳杳龍先去，翩翩鳳又翻。
塗山望堯穴，日月萬春存。
戊子正旦賀壽慈宮·其一
作者：程珌
朝代：宋

曙色浮丹栱，春風煖禁街。
微瀾迷秀石，纖草蔭新槐。
戊子正旦賀壽慈宮·其二
作者：程珌
朝代：宋

鳳駕回天仗，鴛班集露門。
須臾趨魏闕，杲日正中暾。
戊子正旦贺寿慈宫
作者：程珌
朝代：宋

曙色浮丹栱，春风煖禁街。微澜迷秀石，纤草荫新槐。凤驾回天仗，鸳班集露门。须臾趋魏阙，杲日正中暾。
戊子正旦贺寿慈宫·其一
作者：程珌
朝代：宋

曙色浮丹栱，春风暖禁街。
微澜迷秀石，纤草荫新槐。
戊子正旦贺寿慈宫·其一
作者：程珌
朝代：宋

曙色浮丹栱，春风煖禁街。微澜迷秀石，纤草荫新槐。
戊子正旦贺寿慈宫·其二
作者：程珌
朝代：宋
体裁：五言绝句

凤驾回天仗，鸳班集露门。须臾趋魏阙，杲日正中暾。
拥炉
作者：程珌
朝代：宋
体裁：七言绝句

已甘灰冷竹窗前，那意移来近绣毡。唯有幽人一寒暑，闭门高卧雪深天。
挽徐提举
作者：程珌
朝代：宋

人品真豪爽，天姿尚典刑。昼帘深院宇，春旆拥郊坰。云子千艘白，盐烟万灶青。南州高士传，三叹一彫零。
挽曹监丞
作者：程珌
朝代：宋

学渺千江水，才雄百尺楼。凫飞思叶县，燕寝忆苏州。有感珠还浦，无苛虎渡洲。浦江天阔处，缺月正如钩。威凤方翔汉，寒鸦已宿林。平生惟好士，无日不挥金。驷牡频催驾，琵琶遽绝音。山名升白日，回首一沾襟。
挽曹监丞·其一
作者：程珌
朝代：宋

学渺千江水，才雄百尺楼。凫飞思叶县，燕寝忆苏州。有感珠还浦，无苛虎渡洲。浦江天阔处，缺月正如钩。
挽曹监丞·其二
作者：程珌
朝代：宋

威凤方翔汉，寒鸦已宿林。平生惟好士，无日不挥金。驷牡频催驾，琵琶遽绝音。山名升白日，回首一沾襟。
挽朱侍郎
作者：程珌
朝代：宋

卜宅从先垄，驾言练日良。飞盖骛玄驷，古柳被龙㡛。按辔且徐驱，听歌薤露章。忆昔朱峰仙，浩劫思陶唐。貂蝉换羽衣，翩然来帝旁。西车极岷峨，南佩窥潇湘。高牙开桂林，瑞节照襄阳。多少经纶业，春风散八荒。归来不言功，低簪鸳鹭行。一朝侍甘泉，天渥方对扬。堂堂山立姿，九尺鬓眉苍。胡为勇不留，瑶宫去路长。夫人有令德，威凤趣归凰。轮摩同入道，未忍遽相忘。春天渺无际，春花堪断肠。祇今枫林岗，双玉一时藏。西南多甘棠，日莫人凄凉。风月三千篇，烂烂光生香。佳郎与快婿，门户未渠央。三者无一憾，呜呼公不亡。
挽程枢密
作者：程珌
朝代：宋

厚德推吾党，脩名霭列绅。明经魁别幕，仗节聘殊邻。南峤思良牧，西枢失重臣。龙原高冢在，千古卧麒麟。忠壮源尤远，新安盛莫偕。千年瑶斗柄，一夜玉楼阶。学业光文简，仪刑谢艮斋。晓钟传恨处，清泪落天涯。
挽程枢密·其一
作者：程珌
朝代：宋

厚德推吾党，脩名霭列绅。明经魁别幕，仗节聘殊邻。南峤思良牧，西枢失重臣。龙原高冢在，千古卧麒麟。
挽程给事
作者：程珌
朝代：宋

恋阙葵心在，怀山秀野寒。华繁常侍愧，草隶折冲难。结绿红辉碎，悬藜夜色残。平生桑梓地，雪涕景云端。
挽致政吕通议
作者：程珌
朝代：宋

营筑未休锸，晓夕留松区。忽聆载輀车，归自杭与湖。冷雨涩不晴，山径淖如涂。间关五百滩，转轴上云衢。纯孝格玄穹，安席若平铺。忆昔祖慈亲，六月暑方徂。奠酒虽百壶，练溪焦釜枯。今日溯长风，辛岨谅一如。维公有贤称，霭然溢枌闾。千金手不售，其钟后人乎。天畀此石窌，指顾即吾庐。且复愆以平，万家守者居。甚欲一引绂，山寒阻前趋。黄罗金紫峰，送目但踌躇。
挽蔡祭酒
作者：程珌
朝代：宋

孝友尊前哲，词章裕后生。柏台真御史，槐市大司成。骐骥风方力，艅艎浪忽倾。山寒丹旐急，识者为沾缨。
揭富阳孝子门
作者：程珌
朝代：宋

去年何明正，有女方笄年。母病偕幼弟，奉佛祈病蠲。既蠲未全已，剖肝代兰荃。今年盛立旺，二子亦奇伟。兄肝起母病，弟复先割股。人生贵男儿，愧此簪笄女。峨峨儒冠弁，愧此田家子。予谬为令长，冥愚化不宣。彼直天性厚，或以上泽覃。劳之缗酒廪，重为此诗篇。揭之旌其门，观风盛采旃。既以劝邦人，庶几风普天。
揭富阳孝子门
作者：程珌
朝代：宋

去年何明正，有女方笄年。
母病偕幼弟，奉佛祈病蠲。
既蠲未全已，剖肝代兰荃。
今年盛立旺，二子亦奇伟。
兄肝起母病，弟復先割股。
人生贵男儿，愧此簪笄女。
峩峩儒冠弁，愧此田家子。
予谬为令长，冥愚化不宣。
彼直天性厚，或以上泽覃。
劳之缗酒廪，重为此诗篇。
揭之旌其门，观风盛采旃。
既以劝邦人，庶几风普天。
揭富陽孝子門
作者：程珌
朝代：宋

去年何明正，有女方笄年。
母病偕幼弟，奉佛祈病蠲。
既蠲未全已，剖肝代蘭荃。
今年盛立旺，二子亦奇偉。
兄肝起母病，弟復先割股。
人生貴男兒，愧此簪笄女。
峩峩儒冠弁，愧此田家子。
予謬爲令長，冥愚化不宣。
彼直天性厚，或以上澤覃。
勞之緡酒廩，重爲此詩篇。
揭之旌其門，觀風盛采旃。
既以勸邦人，庶幾風普天。
擁爐
作者：程珌
朝代：宋

已甘灰冷竹窗前，那意移來近繡氈。
唯有幽人一寒暑，閉門高卧雪深天。
新旧句
作者：程珌
朝代：宋

忆昔丙辰还亲旁，恰恰先春社三日。社日侍亲行交源，紫蕨儿拳森玉立。是日天明风气柔，入自交源茗源出。迤逦又复至前山，涉涧还家日将没。慈亲意在营一丘，卷卷欲于近舍求。当时议论悉未定，那知今作汪潭游。汪潭去家正五里，百里来龙于此止。龙止水亦止，清潭窈无底。宝剑秋空横，秀峰春笋峙。最爱丫角羊，艮木之印乡。长生亥水来朝丙，千古长溪流不尽。雍容冠佩紫薇垣，寿星更出丙丁间。神游既安后昆福，赋此铭章皆实录。
新旧句
作者：程珌
朝代：宋

忆昔丙辰还亲旁，恰恰先春社三日。
社日侍亲行交源，紫蕨儿拳森玉立。
是日天明风气柔，入自交源茗源出。
迤逦又復至前山，涉涧还家日将没。
慈亲意在营一丘，卷卷欲于近舍求。
当时议论悉未定，那知今作汪潭游。
汪潭去家正五里，百里来龙于此止。
龙止水亦止，清潭窈无底。
宝剑秋空横，秀峯春笋峙。
最爱丫角羊，艮木之印乡。
长生亥水来朝丙，千古长溪流不尽。
雍容冠佩紫薇垣，寿星更出丙丁间。
神游既安后昆福，赋此铭章皆实录。
新舊句
作者：程珌
朝代：宋

憶昔丙辰還親旁，恰恰先春社三日。
社日侍親行交源，紫蕨兒拳森玉立。
是日天明風氣柔，入自交源茗源出。
迤邐又復至前山，涉澗還家日將沒。
慈親意在營一丘，卷卷欲於近舍求。
當時議論悉未定，那知今作汪潭游。
汪潭去家正五里，百里來龍於此止。
龍止水亦止，清潭窈無底。
寶劍秋空橫，秀峯春笋峙。
最愛丫角羊，艮木之印鄉。
長生亥水來朝丙，千古長溪流不盡。
雍容冠佩紫薇垣，壽星更出丙丁間。
神游既安後昆福，賦此銘章皆實錄。
於潜佳丞四明人同年友也方此掉鞅百未一見而來書羅縷無非歸與語豈醉夢書邪三詩見寄亟占數語正之
作者：程珌
朝代：宋

世人眼見真蓮少，真蓮却在玻璃沼。
浣花溪水入銀河，何人更識月皎皎。
謫仙不見見梅粧，荷稠搴作芙蓉裳。
黄龍乾葉何年墮，維摩雨華昨夜芳。
真華真詩元在眼，要須心地先清凉。
不然瀟湘水清寒磯月，沙平水晚露低昻。
勸君休問張子房，鑑湖十里藕華香。
天駟超河夜未央，胡爲自同太白光。
何時握手論行藏，江東雲暮天何方。
早入
作者：程珌
朝代：宋
体裁：七言绝句

紫薇浥露翠条深，捷捷灵乌振好音。全似冰岩亭上坐，四屏烟霭奏春禽。
早入
作者：程珌
朝代：宋

紫薇浥露翠條深，捷捷靈烏振好音。
全似冰巖亭上坐，四屏煙靄奏春禽。
春帖
作者：程珌
朝代：宋

輕烟薄霧鎖平川，全似江南二月天。
昨夜溪頭新雨過，分明洗出太平年。
春帖
作者：程珌
朝代：宋
体裁：七言绝句

轻烟薄雾锁平川，全似江南二月天。昨夜溪头新雨过，分明洗出太平年。
昭明太子宫
作者：程珌
朝代：宋
体裁：七言绝句

千章乔木烟苍苍，一帙遗文字字香。梁鼎西沉何处问，至今戟手看兴亡。
昭明太子宮
作者：程珌
朝代：宋

千章喬木烟蒼蒼，一帙遺文字字香。
梁鼎西沉何處問，至今戟手看興亡。
晚发富池
作者：程珌
朝代：宋
体裁：七言绝句

甘王楼下一帆风，猎猎舟旗照日红。酾酒三江饮龙腹，摩挲冠冕是谁功。
晚發富池
作者：程珌
朝代：宋

甘王樓下一帆風，獵獵舟旗照日紅。
釃酒三江飲龍腹，摩挲冠冕是誰功。
書富陽普照院·其一
作者：程珌
朝代：宋

境勝由盤古，聞名自謫仙。
一從江國後，又到老坡年。
山頂煙仍紫，樓頭月故圓。
繼今知幾劫，風物更依然。
書富陽普照院·其二
作者：程珌
朝代：宋

祇愛招提古，那知俗更醇。
寺雖炎漢代，人尚葛天民。
僧定都忘客，林深自鏁春。
我來千載後，更有後題人。
朱生論天
作者：程珌
朝代：宋

不知占得幾躔星，閲盡人間聚散萍。
今日重來橋上望，依然楊柳兩行青。
朱生论天
作者：程珌
朝代：宋
体裁：七言绝句

不知占得几躔星，阅尽人间聚散萍。今日重来桥上望，依然杨柳两行青。
朱用之
作者：程珌
朝代：宋

用之与程珌同时。
柳梢青
作者：程珌
朝代：宋

嫩綠成堆。朝來紅紫，都在莓苔。方見春來，又聞春去，暗裡誰催。人生易老何哉。春去矣、秋風又來。何似云溪，長春日月，無去無歸。
柳梢青
作者：程珌
朝代：宋

官已尚書，人猶寒素，仙有名言。謂是若人，法當至貴，仍主修年。唐人四字鮮妍。堪照映、畫堂彩煙。更對新涼，一聲芝曲，萬斛金船。
柳梢青·嫩绿成堆
作者：程珌
朝代：宋
体裁：词

嫩绿成堆。朝来红紫，都在莓苔。方见春来，又闻春去，暗里谁催。人生易老何哉。春去矣、秋风又来。何似云溪，长春日月，无去无归。
柳梢青·官已尚书
作者：程珌
朝代：宋
体裁：词

官已尚书，人犹寒素，仙有名言。谓是若人，法当至贵，仍主修年。唐人四字鲜妍。堪照映、画堂彩烟。更对新凉，一声芝曲，万斛金船。
栀花
作者：程珌
朝代：宋
体裁：七言绝句

青琅削叶玉花钿，独占炎皇第一天。未羡冰桃垂夏后，且看金子粲秋前。
梔花
作者：程珌
朝代：宋

青琅削葉玉花鈿，獨占炎皇第一天。
未羨冰桃垂夏後，且看金子粲秋前。
步虚词（寿张门司）
作者：程珌
朝代：宋
体裁：词

休怪频年司钥，仙官长守仙宫。东风未肯到凡红。先舞云韶彩凤。都是一团和气，故教上苑春浓。群仙拍手过江东。高唱紫芝新颂。
歲暮
作者：程珌
朝代：宋

綵帖隃麋濕，屠蘇琥珀濃。
夕陽猶臘日，午夜已春風。
水調歌頭
作者：程珌
朝代：宋

天地本無際，南北竟誰分。樓前多景，中原一恨杳難論。卻似長江萬里，忽有孤山兩點，點破水晶盆。為借鞭霆力，驅去附崑崙。望淮陰，兵冶處，儼然存。看來天意，止欠士雅與劉琨。三拊當時頑石，喚醒隆中一老，細與酌芳尊。孟夏正須雨，一洗北塵昏。
水調歌頭
作者：程珌
朝代：宋

日轂金鉦赤，雪竇水晶寒。支機石下翻浪，噴薄出層關。半夜雌龍驚走，明日靈蛇張甲，蜚上石盤桓。多謝山君護，未放醉翁閒。安得醉，風泚泚，露珊珊。翠雲老子，邀我瑤佩駕紅鸞。一勺流觴何有，萬石橫缸如注，虹氣飲溪乾。忽夢坐銀井，長嘯俯清湍。
水調歌頭
作者：程珌
朝代：宋

渤澥東南界，西北倚崑崙。當時推步，但知宇內有乾坤。午夜風輪微轉，駕我浮空泛景，一息過天垠。俯視人間世，渺渺聚漚塵。挽天吳，摩海若，吐還吞。寧用計年，八十陽九又三陰。要自白榆星外，直至黑流沙底，山與澤俱平。不論初末度，一色界如銀。
水調歌頭
作者：程珌
朝代：宋

玉女掃天淨，雍觀掠江寬。問君何事底急，夜半挾舟還。三島眠龍驚覺，萬頃明瓊碾破，涼月照東南。碧氣正吞吐，滿挹漱膺肝。煙蓬上，乘雲象，嗷天關。人間已夢，我獨危坐玩漫汗。螭殿黃昏未鎖，鶴氅翩躚蜚下，共吸酒壺乾。興罷吹笙去，風露五更寒。
水調歌頭
作者：程珌
朝代：宋

電闕驅神駿，鐵棰起痴蛟。木鳴山裂盛夏，白晝野魖號。急上瑤庭深處，為問龍君何怒，抉破古天河。日華開絢採，雨意屬詩豪。與君來，蜚玉佩，斬觚瓢。纖流沈羽，借我萬斛沸銀濤。醉拍滿缸香雪，寫竭一池濃墨，逸氣正飄颻。何事謫仙子，歸去續松醪。
水调歌头
作者：程珌
朝代：宋
体裁：词

渤澥东南界，西北倚昆仑。
当时推步，但知宇内有乾坤。
午夜风轮微转，驾我浮空泛景，一息过天垠。
俯视人间世，渺渺聚沤尘。
挽天吴，摩海若，吐还吞。
宁用计年，八十阳九又三阴。
要自白榆星外，直至黑流沙底，山与泽俱平。
不论初末度，一色界如银。
水调歌头
作者：程珌
朝代：宋
体裁：词

玉女扫天净，雍观掠江宽。
问君何事底急，夜半挟舟还。
三岛眠龙惊觉，万顷明琼碾破，凉月照东南。
碧气正吞吐，满挹漱膺肝。
烟蓬上，乘云象，嗷天关。
人间已梦，我独危坐玩漫汗。
螭殿黄昏未锁，鹤氅翩跹蜚下，共吸酒壶乾。
兴罢吹笙去，风露五更寒。
水调歌头
作者：程珌
朝代：宋
体裁：词

电阙驱神骏，铁棰起痴蛟。
木鸣山裂盛夏，白昼野魖号。
急上瑶庭深处，为问龙君何怒，抉破古天河。
日华开绚采，雨意属诗豪。
与君来，蜚玉佩，斩觚瓢。
纤流沈羽，借我万斛沸银涛。
醉拍满缸香雪，写竭一池浓墨，逸气正飘颻。
何事谪仙子，归去续松醪。
水调歌头 其一 昏发乌江，朝至湖阴，月正午，舟中作
作者：程珌
朝代：宋

玉女扫天净，雍观掠江宽。问君何事底急，夜半挟舟还。三岛眠龙惊觉，万顷明琼碾破，凉月照东南。碧气正吞吐，满挹漱膺肝。烟篷上，乘云象，噭天关。人间已梦，我独危坐玩漫汗。螭殿黄昏未锁，鹤氅翩跹蜚下，共吸酒壶乾。兴罢吹笙去，风露五更寒。
水调歌头 其四 登甘露寺多景楼望淮有感
作者：程珌
朝代：宋
体裁：词

天地本无际，南北竟谁分。楼前多景，中原一恨杳难论。却似长江万里，忽有孤山两点，点破水晶盆。为借鞭霆力，驱去附昆崙。望淮阴，兵冶处，俨然存。看来天意，止欠士稚与刘琨。三拊当时顽石，唤醒隆中一老，细与酌芳尊。孟夏正须雨，一洗北尘昏。
水调歌头 其四 登甘露寺多景楼望淮有感
作者：程珌
朝代：宋

天地本无际，南北竟谁分。楼前多景，中原一恨杳难论。却似长江万里，忽有孤山两点，点破水晶盆。为借鞭霆力，驱去附昆崙。望淮阴，兵冶处，俨然存。看来天意，止欠士雅与刘琨。三拊当时顽石，唤醒隆中一老，细与酌芳尊。孟夏正须雨，一洗北尘昏。
水调歌头·其三
作者：程珌
朝代：宋
体裁：词

日毂金钲赤，雪窦水晶寒。支机石下翻浪，喷薄出层关。半夜雌龙惊走，明日灵蛇张甲，蜚上石盘桓。多谢山君护，未放醉翁闲。安得醉，风泚泚，露珊珊。翠云老子，邀我瑶佩驾红鸾。一勺流觞何有，万石横缸如注，虹气饮溪乾。忽梦坐银井，长啸俯清湍。
水调歌头·日毂金钲赤
作者：程珌
朝代：宋

日毂金钲赤，雪窦水晶寒。
支机石下翻浪，喷薄出层关。
半夜雌龙惊走，明日灵蛇张甲，蜚上石盘桓。
多谢山君护，未放醉翁闲。
安得醉，风泚泚，露珊珊。
翠云老子，邀我瑶佩驾红鸾。
一勺流觞何有，万石横缸如注，虹气饮溪干。
忽梦坐银井，长啸俯清湍。
水调歌头·渤澥东南界
作者：程珌
朝代：宋

渤澥东南界，西北倚昆仑。
当时推步，但知宇内有干坤。
午夜风轮微转，驾我浮空泛景，一息过天垠。
俯视人间世，渺渺聚沤尘。
挽天吴，摩海若，吐还吞。
宁用计年，八十阳九又三阴。
要自白榆星外，直至黑流沙底，山与泽俱平。
不论初末度，一色界如银。
水调歌头·玉女扫天净
作者：程珌
朝代：宋

玉女扫天净，雍观掠江宽。
问君何事底急，夜半挟舟还。
三岛眠龙惊觉，万顷明琼碾破，凉月照东南。
碧气正吞吐，满挹漱膺肝。
烟蓬上，乘云象，嗷天关。
人间已梦，我独危坐玩漫汗。
螭殿黄昏未锁，鹤氅翩跹蜚下，共吸酒壶干。
兴罢吹笙去，风露五更寒。
水调歌头·电阙驱神骏
作者：程珌
朝代：宋
体裁：词

电阙驱神骏，铁棰起痴蛟。木鸣山裂盛夏，白昼野魖号。急上瑶庭深处，为问龙君何怒，抉破古天河。日华开绚采，雨意属诗豪。与君来，蜚玉佩，斩觚瓢。纤流沈羽，借我万斛沸银涛。醉拍满缸香雪，写竭一池浓墨，逸气正飘飖。何事谪仙子，归去续松醪。
水调歌头（登甘露寺多景楼望淮有感）
作者：程珌
朝代：宋
体裁：词

天地本无际，南北竟谁分。楼前多景，中原一恨杳难论。却似长江万里，忽有孤山两点，点破水晶盆。为借鞭霆力，驱去附昆仑。
望淮阴，兵冶处，俨然存。看来天意，止欠士雅与刘琨。三拊当时顽石，唤醒隆中一老，细与酌芳尊。孟夏正须雨，一洗北尘昏。
水龙吟（寿李尚书）
作者：程珌
朝代：宋
体裁：词

道家弱水蓬莱，鲸波万里谁知得。人间自有，南昌居士，仙风道骨。诗似白星，貌如聃老，风尘挺出。向谪仙家里，滕王阁畔，飘玉佩、下丹阙。黄发四朝元老，又谁知、重生绿发。手提一笔，活人多少，三千功积。已冠文昌，人人瞻望，玉枢躔逼。对新凉、酒颊微红，宛是一星南极。
江山道中瀑布
作者：程珌
朝代：宋

松風一壑逼人寒，老石瑽瑽響碧湍。
疑是銀河天不鎖，瀉從雲際下人間。
江山道中瀑布
作者：程珌
朝代：宋
体裁：七言绝句

松风一壑逼人寒，老石瑽瑽响碧湍。疑是银河天不锁，泻从云际下人间。
汲井溉田民亦劳止歌以相之
作者：程珌
朝代：宋

短绠长瓶高下飞，老农雨汗红淋漓。夜来雨意已垂垂，一事不成风又吹。决破玉龙太清池，满浸万顷碧琉璃。
汲井溉田民亦劳止歌以相之
作者：程珌
朝代：宋

短绠长缾高下飞，老农雨汗红淋漓。
夜来雨意已垂垂，一事不成风又吹。
决破玉龙太清池，满浸万顷碧琉璃。
汲井溉田民亦勞止歌以相之
作者：程珌
朝代：宋

短綆長缾高下飛，老農雨汗紅淋漓。
夜來雨意已垂垂，一事不成風又吹。
决破玉龍太清池，滿浸萬頃碧琉璃。
沁园春
作者：程珌
朝代：宋
体裁：词

君有新词，何妨为我，时遣奚奴。
看此山大小，风流晋宋，眼中馀子，苦自侏儒。
九曲清溪，千枝杨柳，还记新条更有无。
春将好，欲从君商略，君意何如。
佳人玉佩琼琚。
更胸中、浇灌有诗书。
把古人行处，从头检点，今人说底，却不须渠。
更上石头，重登锺阜，画作金陵考古图。
频相见，怕薰风早晚，便隔天隅。
沁园春
作者：程珌
朝代：宋
体裁：词

消得雕栏，也不枉教，车马如狂。
怪元和一事，韩公子者，归来斫去，玉毁崑冈。
为解花嘲，朝来试看，采佩殷霞浥露香。
君休怪，算只缘太艳，俗障难降。
诗人未易平章。
向百卉、雕零独后装。
看洪炉大器，从来成晚，只须这著，也做花王。
况是月坡，花围一尺，压尽纷纷琐细芳。
还堪笑，笑龙锺老凤，方入都堂。
沁园春 其三 谢刘小山频寄所作
作者：程珌
朝代：宋

君有新词，何妨为我，时遣奚奴。看此山大小，风流晋宋，眼中馀子，苦自侏儒。九曲清溪，千枝杨柳，还记新条更有无。春将好，欲从君商略，君意何如。佳人玉佩琼琚。更胸中、浇灌有诗书。把古人行处，从头检点，今人说底，却不须渠。更上石头，重登钟阜，画作金陵考古图。频相见，怕薰风早晚，便隔天隅。
沁园春 其二 寿李通判
作者：程珌
朝代：宋
体裁：词

那用招秋，休言推暑，风自薰兮。问谁解当初，识公来处，月明碧落，旆卷青霓。千丈长松，起人生意，冻芋寒瓜空满畦。还堪怪，怪诸公衮衮，我尚凭泥。须教一举崔嵬。算人世、功名各有梯。更何须炼鼎，玄霜绛雪，只烦煮茗，水饼冰齑。紫府多仙，招来满座，公自长生角亢齐。何曾也，有玉麟行地，老凤梧栖。
沁园春 其五 戊戍自寿
作者：程珌
朝代：宋
体裁：词

渤澥东南界，西北倚昆崙。当时推步，但知宇内有乾坤。午夜风轮微转，驾我浮空泛景，一息过天垠。俯视人间世，渺渺聚沤尘。挽天吴，摩海若，吐还吞。宁用计年，八十阳九又三阴。要自白榆星外，直至黑流沙底，山与泽俱平。不论初末度，一色界如银。
沁园春 其四 庚午三月望日赋椿堂牡丹
作者：程珌
朝代：宋
体裁：词

消得雕栏，也不枉教，车马如狂。怪元和一事，韩公子者，归来斫去，玉毁昆冈。为解花嘲，朝来试看，采佩殷霞浥露香。君休怪，算只缘太艳，俗障难降。诗人未易平章。向百卉、雕零独后装。看洪炉大器，从来成晚，只须这着，也做花王。况是月坡，花围一尺，压尽纷纷琐细芳。还堪笑，笑龙钟老凤，方入都堂。
沁园春 其四 庚午三月望日赋椿堂牡丹
作者：程珌
朝代：宋

消得雕栏，也不枉教，车马如狂。怪元和一事，韩公子者，归来斫去，玉毁昆冈。为解花嘲，朝来试看，采佩殷霞浥露香。君休怪，算只缘太艳，俗障难降。诗人未易平章。向百卉、雕零独后装。看洪炉大器，从来成晚，只须这著，也做花王。况是月坡，花围一尺，压尽纷纷琐细芳。还堪笑，笑龙钟老凤，方入都堂。
沁园春·公有仙姿
作者：程珌
朝代：宋
体裁：词

公有仙姿，苍松野鹤，落落昂昂。
论法主长生，仍须极贵，云台绛阙，都许尚羊。
更忆当年，而今时候，一念功名下帝旁。
天分付，使人间草木，尽有春香。
人知相法奇庞。
又那识、阴功事更长。
算毗陵荒政，江东风采，忠文典则，澟澟生光。
再岁秦淮，觚棱入梦，帷幄从来在庙堂。
公归去，好平心献替，人望时康。
沁园春·君有新词
作者：程珌
朝代：宋

君有新词，何妨为我，时遣奚奴。
看此山大小，风流晋宋，眼中馀子，苦自侏儒。
九曲清溪，千枝杨柳，还记新条更有无。
春将好，欲从君商略，君意何如。
佳人玉佩琼琚。
更胸中、浇灌有诗书。
把古人行处，从头检点，今人说底，却不须渠。
更上石头，重登锺阜，画作金陵考古图。
频相见，怕熏风早晚，便隔天隅。
沁园春·消得雕栏
作者：程珌
朝代：宋

消得雕栏，也不枉教，车马如狂。
怪元和一事，韩公子者，归来斫去，玉毁昆冈。
为解花嘲，朝来试看，采佩殷霞浥露香。
君休怪，算只缘太艳，俗障难降。
诗人未易平章。
向百卉、雕零独后装。
看洪炉大器，从来成晚，只须这着，也做花王。
况是月坡，花围一尺，压尽纷纷琐细芳。
还堪笑，笑龙锺老凤，方入都堂。
沁园春·试课阳坡
作者：程珌
朝代：宋
体裁：词

试课阳坡，春后添栽，多少杉松。正桃坞昼浓，云溪风软，从容延叩，太史丞公。底事越人，见垣一壁，比过秦关遽失瞳。江神吏，灵能脱罟，不发卫平蒙。休言唐举无功。更休笑、丘轲自厄穷。算汨罗醒处，元来醉里，真敖假孟，毕竟谁封。太史亡言，床头酿熟，人在晴岚杳霭中。新堤路，喜樛枝鳞角，夭矫苍龙。
沁园春·那用招秋
作者：程珌
朝代：宋

那用招秋，休言推暑，风自熏兮。
问谁解当初，识公来处，月明碧落，旆卷青霓。
千丈长松，起人生意，冻芋寒瓜空满畦。
还堪怪，怪诸公衮衮，我尚凭泥。
须教一举崔嵬。
算人世、功名各有梯。
更何须炼鼎，玄霜绛雪，只烦煮茗，水饼冰齑。
紫府多仙，招来满座，公自长生角亢齐。
何曾也，有玉麟行地，老凤梧栖。
沁园春（别陈总帅）
作者：程珌
朝代：宋
体裁：词

玉局仙人，轻帆万里，送入三吴。怪一舟如叶，元无浊物，依然姑射，满载冰壶。昔日文君，千言成诵，不识如今记得无。新来也，喜都将分付，一颗骊珠。向来田赋蠲输。散多少、春风巴与渝。算公家粗了，莼鲈而已，何妨西子，白发江湖。印铸黄金，时来须佩，毕竟人生万卷书。离情处，正秦淮岁晚，雪意模糊。
沁园春（寿王运使）
作者：程珌
朝代：宋

公有仙姿，苍松野鹤，落落昂昂。论法主长生，仍须极贵，云台绛阙，都许尚羊。更忆当年，而今时候，一念功名下帝旁。天分付，使人间草木，尽有春香。人知相法奇庞。又那识、阴功事更长。算毗陵荒政，江东风采，忠文典则，凛凛生光。再岁秦淮，觚棱入梦，帷幄从来在庙堂。公归去，好平心献替，人望时康。
流觞西湖用范左史韵
作者：程珌
朝代：宋
体裁：七言律诗

画航同载若登仙，却笑泥鞯马不前。要识冷烟催谷雨，须知澹日养花天。千条翠柳随风舞，一树夭桃照水妍。须信人生行乐耳，虚名那用世间传。
流觴西湖用范左史韻
作者：程珌
朝代：宋

畫航同載若登仙，却笑泥韉馬不前。
要識冷煙催穀雨，須知澹日養花天。
千條翠柳隨風舞，一樹夭桃照水妍。
須信人生行樂耳，虛名那用世間傳。
減字木蘭花
作者：程珌
朝代：宋

不應雙睫。看盡人間花與雪。曾是當時。一朵紅雲擁日飛。如今正好。萬綠千紅深處坐。也使春工。喚作天池五月風。
满庭芳·人道苍姬
作者：程珌
朝代：宋
体裁：词

人道苍姬，燠多寒少，故教千岁绵绵。算来春夏，一气本无偏。底事今年玉历，秋未朔、风露泠然。君知否，山深地僻，自是早霜天。如今，当此去，十分亲切，面问婵娟。何须看仙槎，海上重还。好在金英玉屑，□为我、满泛金船。仍传语，横江秀石，□永锁三川。
满庭芳·去腊飞花
作者：程珌
朝代：宋
体裁：词

去腊飞花，今春未已，迤逦将度元宵。俄然甲子，青帝下新条。净扫一天沈霭，红轮满、大地山河。从今好，便当听取，万国起歌谣。有人，当此际，锄云深坞，剪月中阿。已占断春风，自种仙桃。更扶疏桂影直，从岩底、上拂云梢。仍为我，长摩苍石，无负此清波。
满庭芳（雪登前岭。自己酉江右雪行弥月，四十七年无此乐也，今再见之）
作者：程珌
朝代：宋
体裁：词

未岁嘉平，初旬日四，雪中归自崇唐。山林湖海，一气接苍茫。踏尽玉龙千丈，更一望、龙尾天长。须臾上，高峰四顾，迤逦过前冈。群山，如玉削，松林百万，尽傅琼霜。浑疑是天际，一鹤翱翔。人道玉皇三六，欲一叩、风力方刚。明朝好，金乌衔烛，八表散祥光。
满江红 其二 登石头城，归已月生
作者：程珌
朝代：宋

颇恨登临，浪自作、骚人愁语。石城上、何须苦说，死袁生褚。当日卧龙商略处，秦淮王气真何许。与君来、萧瑟北风寒，黄云暮。枕钟阜，湖玄武。生此虎，真蹲踞。看四山环合，休临江渚。可笑唐人无意度，却言此虎凌波去。君且住、明月为人来，潮生浦。
满江红·颇恨登临
作者：程珌
朝代：宋
体裁：词

颇恨登临，浪自作、骚人愁语。
石城上、何须苦说，死袁生褚。
当日卧龙商略处，秦淮王气真何许。
与君来、萧瑟北风寒，黄云暮。
枕锺阜，湖玄武。
生此虎，真蹲踞。
看四山环合，休临江渚。
可笑唐人无意度，却言此虎凌波去。
君且住、明月为人来，潮生浦。
满江红·黄鹤楼前
作者：程珌
朝代：宋
体裁：词

黄鹤楼前，江百尺、波横光溢。
问老子、当年高兴，何人知得。
最爱洞庭天际水，分明表里玻璃色。
恐今宵、未必似前番，天应惜。
都莫问，鸿锺勒。
也休羡，壶天谪。
忆故人霜下，乱滩横笛。
便好骑鲸游汗漫，古来蟾影何曾没。
更明年、重约再来时，乘槎客。
满江红（龚抚干示闰中秋）
作者：程珌
朝代：宋
体裁：词

黄鹤楼前，江百尺、波横光溢。问老子、当年高兴，何人知得。最爱洞庭天际水，分明表里玻璃色。恐今宵、未必似前番，天应惜。都莫问，鸿钟勒。也休羡，壶天谪。忆故人霜下，乱滩横笛。便好骑鲸游汗漫，古来蟾影何曾没。更明年、重约再来时，乘槎客。
滿庭芳
作者：程珌
朝代：宋

人道蒼姬，燠多寒少，故教千歲綿綿。算來春夏，一氣本無偏。底事今年玉曆，秋未朔、風露泠然。君知否，山深地僻，自是早霜天。如今，當此去，十分親切，面問嬋娟。何須看仙槎，海上重還。好在金英玉屑，□為我、滿泛金船。仍傳語，橫江秀石，□永鎖三川。
滿庭芳
作者：程珌
朝代：宋

去臘飛花，今春未已，迤邐將度元宵。俄然甲子，青帝下新條。淨掃一天沈靄，紅輪滿、大地山河。從今好，便當聽取，萬國起歌謠。有人，當此際，鋤雲深塢，剪月中阿。已佔斷春風，自種仙桃。更扶疏桂影直，從巖底、上拂雲梢。仍為我，長摩蒼石，無負此清波。
滿庭芳
作者：程珌
朝代：宋

未歲嘉平，初旬日四，雪中歸自崇唐。山林湖海，一氣接蒼茫。踏盡玉龍千丈，更一望、龍尾天長。須臾上，高峰四顧，迤邐過前岡。群山，如玉削，松林百萬，盡傅瓊霜。渾疑是天際，一鶴翱翔。人道玉皇三六，欲一叩、風力方剛。明朝好，金烏銜燭，八表散祥光。
滿江紅
作者：程珌
朝代：宋

頗恨登臨，浪自作、騷人愁語。石城上、何須苦說，死袁生褚。當日臥龍商略處，秦淮王氣真何許。與君來、蕭瑟北風寒，黃雲暮。枕鍾阜，湖玄武。生此虎，真蹲踞。看四山環合，休臨江渚。可笑唐人無意度，卻言此虎凌波去。君且住、明月為人來，潮生浦。
滿江紅
作者：程珌
朝代：宋

黃鶴樓前，江百尺、波橫光溢。問老子、當年高興，何人知得。最愛洞庭天際水，分明表裡玻璃色。恐今宵、未必似前番，天應惜。都莫問，鴻鍾勒。也休羨，壺天謫。憶故人霜下，亂灘橫笛。便好騎鯨遊汗漫，古來蟾影何曾沒。更明年、重約再來時，乘槎客。
烛影摇红（元宵）
作者：程珌
朝代：宋
体裁：词

青旆摇风，朱帘漏月黄昏早。蓬山万叠忽蜚来，上有千灯照。和气祥烟缭绕。映琼楼、五云缥缈。青裙缟袂，乱吹繁弦，九衢欢笑。元是琴堂，十分管领春光到。手移星宿下人寰，招客来仙岛。信道邦人见少。彷佛似、皇都春好。明年只恐，鳌山扈从，随班清晓。
爲釣臺作
作者：程珌
朝代：宋

人道秋風長桂時，天台散種未爲遲。
如君算到白榆窟，揀取南來第一枝。
玉堂昼值有怀万松
作者：程珌
朝代：宋

鷄笼峯下万松山，中有游民天地闲。
左架虹腰上玄圃，右骑鰲背度飞关。
幽壑流泉喷三峡，衮衮桃花翻浪雪。
两山对峙锦屏开，嫣紫肥红仍炫白。
十里松风百咔琴，丹书一枕卧残春。
何人共结无生社，冉冉青蜺下玉麟。
九华突兀匡庐秃，幽深全似入盘谷。
怀山一夜鬓如霜，画作烟图入洛阳。
玉境那容凡骨洿，急草天章讯归路。
磨松琢石歌太平，亦表微臣报国恩。
玉堂昼值有怀万松
作者：程珌
朝代：宋

鸡笼峰下万松山，中有游民天地闲。左架虹腰上玄圃，右骑鳌背度飞关。幽壑流泉喷三峡，衮衮桃花翻浪雪。两山对峙锦屏开，嫣紫肥红仍炫白。十里松风百哢琴，丹书一枕卧残春。何人共结无生社，冉冉青蜺下玉麟。九华突兀匡庐秃，幽深全似入盘谷。怀山一夜鬓如霜，画作烟图入洛阳。玉境那容凡骨洿，急草天章讯归路。磨松琢石歌太平，亦表微臣报国恩。
玉堂晝值有懷萬松
作者：程珌
朝代：宋

鷄籠峯下萬松山，中有游民天地閑。
左架虹腰上玄圃，右騎鰲背度飛關。
幽壑流泉噴三峽，衮衮桃花翻浪雪。
兩山對峙錦屏開，嫣紫肥紅仍炫白。
十里松風百哢琴，丹書一枕卧殘春。
何人共結無生社，冉冉青蜺下玉麟。
九華突兀匡廬禿，幽深全似入盤谷。
懷山一夜鬢如霜，畫作烟圖入洛陽。
玉境那容凡骨洿，急草天章訊歸路。
磨松琢石歌太平，亦表微臣報國恩。
王母致語
作者：程珌
朝代：宋

青鳥銜餌海邊來，報道羣仙浴佛回。
玉侍雙成開翠箔，雲冠七勝下銀臺。
萬年黎角丹方轉，千歲冰桃花欲開。
更待丹成桃熟後，却來親奉紫宸杯。
王母致语
作者：程珌
朝代：宋

青鸟衔饵海边来，报道羣仙浴佛回。
玉侍双成开翠箔，云冠七胜下银台。
万年黎角丹方转，千岁冰桃花欲开。
更待丹成桃熟后，却来亲奉紫宸杯。
王母致语
作者：程珌
朝代：宋

青鸟衔饵海边来，报道群仙浴佛回。玉侍双成开翠箔，云冠七胜下银台。万年黎角丹方转，千岁冰桃花欲开。更待丹成桃熟后，却来亲奉紫宸杯。
甘将军庙
作者：程珌
朝代：宋
体裁：七言绝句

沙寒日薄水云愁，贼魏王吴一夜休。自是英雄元不死，至今犹占大江流。
甘將軍廟
作者：程珌
朝代：宋

沙寒日薄水雲愁，賊魏王吳一夜休。
自是英雄元不死，至今猶占大江流。
用丘枢密韵
作者：程珌
朝代：宋

起自澄江应梦求，天还河北百余州。
嵩瀍处士归罗致，淮蔡奇谋入彀收。
午夜金陵瞻斗极，千年胡昴灭旄头。
会须再作中兴历，还许诸生执笔不。
用丘枢密韵
作者：程珌
朝代：宋

起自澄江应梦求，天还河北百馀州。嵩瀍处士归罗致，淮蔡奇谋入彀收。午夜金陵瞻斗极，千年胡昴灭旄头。会须再作中兴历，还许诸生执笔不。
用丘樞密韻
作者：程珌
朝代：宋

起自澄江應夢求，天還河北百餘州。
嵩瀍處士歸羅致，淮蔡奇謀入彀收。
午夜金陵瞻斗極，千年胡昴滅旄頭。
會須再作中興曆，還許諸生執筆不。
用朱經畧韻
作者：程珌
朝代：宋

歸來南橐舊蕭蕭，但有新詩照佩瑶。
峴首溪山歸點染，湘天風月困吟嘲。
輕裘詩帥風流在，岳牧詞臣意氣饒。
見說玉堂須翰手，公當歸侍紫宸朝。
用朱经畧韵
作者：程珌
朝代：宋
体裁：七言律诗

归来南橐旧萧萧，但有新诗照佩瑶。岘首溪山归点染，湘天风月困吟嘲。轻裘诗帅风流在，岳牧词臣意气饶。见说玉堂须翰手，公当归侍紫宸朝。
用柏梁体题式敬斋
作者：程珌
朝代：宋

惟古知哲粲青编，胡为典狱难其贤。皋陶苏公相后先，舍是未见书联翩。果哉知仁人难全，未得其情智欲研。既悉其罪乃宽旃，吾心钧石何所偏。服而舍之天则然，画冠不犯何由缘。教明化洽上所宣，上失其道民乃愆。又复淫刑如蔓延，立法初意浸天渊。苗民作威天弃捐，圣神应运符握乾。春风甘雨遍八埏，内外建官相综絟。州复设掾职其专，此盖椎轮当益虔。县令狱掾非充员，渠用资格宜加铨。邢君天资静不儇，且尝一饮诗书泉。大府狱市来阗阗，严明之长日趋前。莫难此时周折还，三年一心上通天。荻苗水长问归船，而君胡为华此扁。吾非空扁乃心传，上溯苏公岁二千，下视方来漫无边。吾乃？然立中焉，来者式之不计年。
用柏梁体题式敬斋
作者：程珌
朝代：宋
体裁：古风

惟古知哲粲青编，胡为典狱难其贤。皋陶苏公相后先，舍是未见书联翩。果哉知仁人难全，未得其情智欲研。既悉其罪乃宽旃，吾心钧石何所偏。服而舍之天则然，画冠不犯何由缘。教明化洽上所宣，上失其道民乃愆。又复淫刑如蔓延，立法初意浸天渊。苗民作威天弃捐，圣神应运符握乾。春风甘雨遍八埏，内外建官相综絟。州复设掾职其专，此盖椎轮当益虔。县令狱掾非充员，渠用资格宜加铨。邢君天资静不儇，且尝一饮诗书泉。大府狱市来阗阗，严明之长日趋前。莫难此时周折还，三年一心上通天。荻苗水长问归船，而君胡为华此扁。吾非空扁乃心传，上溯苏公岁二千，下视方来漫无边。吾乃�然立中焉，来者式之不计年。
用柏梁体题式敬斋
作者：程珌
朝代：宋

惟古知哲粲青编，胡为典狱难其贤。
皋陶苏公相后先，舍是未见书联翩。
果哉知仁人难全，未得其情智欲研。
既悉其罪乃宽旃，吾心钧石何所偏。
服而舍之天则然，画冠不犯何由缘。
教明化洽上所宣，上失其道民乃愆。
又復淫刑如蔓延，立法初意浸天渊。
苗民作威天弃捐，圣神应运符握干。
春风甘雨徧八埏，内外建官相综絟。
州復设掾职其专，此盖椎轮当益虔。
县令狱掾非充员，渠用资格宜加铨。
邢君天资静不儇，且尝一饮诗书泉。
大府狱市来阗阗，严明之长日趋前。
莫难此时周折还，三年一心上通天。
荻苗水长问归船，而君胡为华此扁。
吾非空扁乃心传，上遡苏公岁二千，下视方来漫无边。
吾乃𦕈然立中焉，来者式之不计年。
用柏梁體題式敬齋
作者：程珌
朝代：宋

惟古知哲粲青編，胡爲典獄難其賢。
皋陶蘇公相後先，舍是未見書聯翩。
果哉知仁人難全，未得其情智欲研。
既悉其罪乃寬旃，吾心鈞石何所偏。
服而舍之天則然，畫冠不犯何由緣。
教明化洽上所宣，上失其道民乃愆。
又復淫刑如蔓延，立法初意浸天淵。
苗民作威天棄捐，聖神應運符握乾。
春風甘雨徧八埏，內外建官相綜絟。
州復設掾職其專，此蓋椎輪當益虔。
縣令獄掾非充員，渠用資格宜加銓。
邢君天資靜不儇，且嘗一飲詩書泉。
大府獄市來闐闐，嚴明之長日趨前。
莫難此時周折還，三年一心上通天。
荻苗水長問歸船，而君胡爲華此扁。
吾非空扁乃心傳，上遡蘇公歲二千，下視方來漫無邊。
吾乃𦕈然立中焉，來者式之不計年。
登石头城
作者：程珌
朝代：宋

邂逅乡人却异方，蹇馿仍得瘦东阳。
不妨令节随流水，自看寒花吐晚香。
微岸纶巾风力劲，小亭飞醆午阴长。
不堪细数淮南树，独倚青冥兴欲狂。
登石头城
作者：程珌
朝代：宋

邂逅乡人却异方，蹇驴仍得瘦东阳。不妨令节随流水，自看寒花吐晚香。微岸纶巾风力劲，小亭飞盏午阴长。不堪细数淮南树，独倚青冥兴欲狂。
登石頭城
作者：程珌
朝代：宋

邂逅鄉人却異方，蹇馿仍得瘦東陽。
不妨令節隨流水，自看寒花吐晚香。
微岸綸巾風力勁，小亭飛醆午陰長。
不堪細數淮南樹，獨倚青冥興欲狂。
登紫微崖
作者：程珌
朝代：宋

富池大信江千里，三日醉卧烟蓬底。晓来推蓬登断岸，因忆牧之呼屐齿。九华隆隆闸天脊，微云低度差参是。百唤牧之如不闻，剥脱尘痕见文字。今年十月天未霜，木叶留露光嶷嶷。兴亡风流不可论，苍松怪石还如此。我今与子陟层巅，酌酒赋诗云乐只。后来谁复是牧之，斜阳归路芙蓉水。
登紫微崖
作者：程珌
朝代：宋

富池大信江千里，三日醉卧烟蓬底。
晓来推蓬登断岸，因忆牧之呼屐齿。
九华隆隆闸天脊，微云低度差参是。
百唤牧之如不闻，剥脱尘痕见文字。
今年十月天未霜，木叶留露光嶷嶷。
兴亡风流不可论，苍松怪石还如此。
我今与子陟层巅，酌酒赋诗云乐只。
后来谁復是牧之，斜阳归路芙蓉水。
登紫微崖
作者：程珌
朝代：宋

富池大信江千里，三日醉卧烟蓬底。
曉來推蓬登斷岸，因憶牧之呼屐齒。
九華隆隆閘天脊，微雲低度差參是。
百喚牧之如不聞，剝脫塵痕見文字。
今年十月天未霜，木葉留露光嶷嶷。
興亡風流不可論，蒼松怪石還如此。
我今與子陟層巔，酌酒賦詩云樂只。
後來誰復是牧之，斜陽歸路芙蓉水。
直庐多暇新绿郁然信笔二绝
作者：程珌
朝代：宋

朝绝倖恩除目少，边清妖祲檄书希。饭馀摩腹闲行立，一抹墙东新翠薇。壁右方壶浸碧天，依然全似太湖边。清风一夜生新兴，好把渔竿上钓船。
直庐多暇新绿郁然信笔二绝·其一
作者：程珌
朝代：宋

朝绝倖恩除目少，边清妖祲檄书希。饭馀摩腹闲行立，一抹墙东新翠薇。
直庐多暇新绿鬰然信笔二绝·其一
作者：程珌
朝代：宋

朝绝倖恩除目少，边清妖祲檄书希。
饭余摩腹闲行立，一抹墙东新翠薇。
直庐多暇新绿鬰然信笔二绝·其二
作者：程珌
朝代：宋
体裁：七言绝句

壁右方壶浸碧天，依然全似太湖边。清风一夜生新兴，好把渔竿上钓船。
直庐閒赋
作者：程珌
朝代：宋

一陪鸾凤入仙台，四见薰风舞禁槐。自笑平生无梦到，那知今日以身来。紫宸朝退晓光寒，百吏奔曹一吏闲。便可云卿称散秩，柰何名籍尚人间。
直庐閒赋·其一
作者：程珌
朝代：宋

一陪鸾凤入仙台，四见熏风舞禁槐。
自笑平生无梦到，那知今日以身来。
直庐閒赋·其一
作者：程珌
朝代：宋

一陪鸾凤入仙台，四见薰风舞禁槐。自笑平生无梦到，那知今日以身来。
直庐閒赋·其二
作者：程珌
朝代：宋
体裁：七言绝句

紫宸朝退晓光寒，百吏奔曹一吏闲。便可云卿称散秩，柰何名籍尚人间。
直廬多暇新綠鬰然信筆二絕·其一
作者：程珌
朝代：宋

朝絕倖恩除目少，邊清妖祲檄書希。
飯餘摩腹閑行立，一抹牆東新翠薇。
直廬多暇新綠鬰然信筆二絕·其二
作者：程珌
朝代：宋

壁右方壺浸碧天，依然全似太湖邊。
清風一夜生新興，好把漁竿上釣船。
直廬閒賦·其一
作者：程珌
朝代：宋

一陪鸞鳳入仙臺，四見薰風舞禁槐。
自笑平生無夢到，那知今日以身來。
直廬閒賦·其二
作者：程珌
朝代：宋

紫宸朝退曉光寒，百吏奔曹一吏閑。
便可雲卿稱散秩，柰何名籍尚人間。
秘閣儒榮堂
作者：程珌
朝代：宋

天狼騰騰照單于，怒麛抗嶽于上都。
松漠城高沙萬里，其下穹廬育此胡。
皇仁配天覆中宇，西垂北際杳無區。
七十年來軍事絕，謀臣猛將皆丘墟。
兜鍪摧剝土氣蝕，塞馬不鳴秋草枯。
祈連山下安穩卧，歲將金帛自膏腴。
文儒申申武士墮，先生奮臂一長吁。
當時顛末誰能記，家有中原孤臣書。
吮血爲墨膚爲紙，驚風吹到玉蜚除。
誠通精寤動乙覽，天經地緯開廟謨。
手援神矛截河漢，中天真人正握符。
蛇龍螭虎雜萬騎，庸蜀荆楚從吳車。
皇旅如雷鐵嶂碎，汴水沄沄汴風噓。
尺檄夜傳三秦定，侵田歸魯在須臾。
向來孽霧漲北極，羲和一旦晴光舒。
頓紘提綱無虧闕，澶漫萬里宣皇圖。
怖威報德永無畔，施令酬功偏裨俱。
上下兩間皆叶序，天錫皇壽天齊驅。
炎精亦曜暢大鈞，天祐皇業卑唐虞。
金石並奏告清廟，圓壇紫氣靄堪輿。
丹門宣赦傳天下，百萬頌聲流康衢。
此時此書方策勳，先生憂國榮有餘。
秘阁儒荣堂
作者：程珌
朝代：宋

天狼腾腾照单于，怒麛抗岳于上都。
松漠城高沙万里，其下穹庐育此胡。
皇仁配天覆中宇，西垂北际杳无区。
七十年来军事绝，谋臣猛将皆丘墟。
兜鍪摧剥土气蚀，塞马不鸣秋草枯。
祈连山下安稳卧，岁将金帛自膏腴。
文儒申申武士堕，先生奋臂一长吁。
当时颠末谁能记，家有中原孤臣书。
吮血为墨肤为纸，惊风吹到玉蜚除。
诚通精寤动乙览，天经地纬开庙谟。
手援神矛截河汉，中天真人正握符。
蛇龙螭虎杂万骑，庸蜀荆楚从吴车。
皇旅如雷铁嶂碎，汴水沄沄汴风嘘。
尺檄夜传三秦定，侵田归鲁在须臾。
向来孽雾涨北极，羲和一旦晴光舒。
顿纮提纲无亏阙，澶漫万里宣皇图。
怖威报德永无畔，施令酬功偏裨俱。
上下两间皆叶序，天锡皇寿天齐驱。
炎精亦曜畅大钧，天佑皇业卑唐虞。
金石并奏告清庙，圆坛紫气霭堪舆。
丹门宣赦传天下，百万颂声流康衢。
此时此书方策勋，先生忧国荣有余。
秘阁儒荣堂
作者：程珌
朝代：宋

天狼腾腾照单于，怒麛抗岳于上都。松漠城高沙万里，其下穹庐育此胡。皇仁配天覆中宇，西垂北际杳无区。七十年来军事绝，谋臣猛将皆丘墟。兜鍪摧剥土气蚀，塞马不鸣秋草枯。祈连山下安稳卧，岁将金帛自膏腴。文儒申申武士堕，先生奋臂一长吁。当时颠末谁能记，家有中原孤臣书。吮血为墨肤为纸，惊风吹到玉蜚除。诚通精寤动乙览，天经地纬开庙谟。手援神矛截河汉，中天真人正握符。蛇龙螭虎杂万骑，庸蜀荆楚从吴车。皇旅如雷铁嶂碎，汴水沄沄汴风嘘。尺檄夜传三秦定，侵田归鲁在须臾。向来孽雾涨北极，羲和一旦晴光舒。顿纮提纲无亏阙，澶漫万里宣皇图。怖威报德永无畔，施令酬功偏裨俱。上下两间皆叶序，天锡皇寿天齐驱。炎精亦曜畅大钧，天祐皇业卑唐虞。金石并奏告清庙，圆坛紫气霭堪舆。丹门宣赦传天下，百万颂声流康衢。此时此书方策勋，先生忧国荣有馀。
程掌书
作者：程珌
朝代：宋

夜来踏月过临川，水面粼粼桂魄圆。此际高人方熟寐，难为一扣绿筠轩。分明如梦缟玄衣，傍月凌风自在飞。梦觉出门都不见，不知已上子陵矶。
程掌书·其一
作者：程珌
朝代：宋
体裁：七言绝句

夜来踏月过临川，水面粼粼桂魄圆。此际高人方熟寐，难为一扣绿筠轩。
程掌书·其二
作者：程珌
朝代：宋
体裁：七言绝句

分明如梦缟玄衣，傍月凌风自在飞。梦觉出门都不见，不知已上子陵矶。
程掌書·其一
作者：程珌
朝代：宋

夜來踏月過臨川，水面粼粼桂魄圓。
此際高人方熟寐，難爲一扣綠筠軒。
程掌書·其二
作者：程珌
朝代：宋

分明如夢縞玄衣，傍月凌風自在飛。
夢覺出門都不見，不知已上子陵磯。
筑径
作者：程珌
朝代：宋
体裁：七言绝句

入门一径小纡回，百本芙蓉手自栽。寄语后来须善护，三年犹及见三开。
築徑
作者：程珌
朝代：宋

入門一徑小紆回，百本芙蓉手自栽。
寄語後來須善護，三年猶及見三開。
粥罢
作者：程珌
朝代：宋
体裁：五言绝句

饭已茶三啜，隅中粥一盂。陶然咏皇化，安用东封书。
粥罷
作者：程珌
朝代：宋

飯已茶三啜，隅中粥一盂。
陶然詠皇化，安用東封書。
紅藥當階翻
作者：程珌
朝代：宋

禁近烟光潤，階平日影暄。
黄麻方草罷，紅藥正花翻。
蒨色浮春動，清陰匝午繁。
心傾青瑣客，香滿紫微垣。
漏永文書靜，天低雨露溫。
人言有仙骨，早晚拜明恩。
红药当阶翻
作者：程珌
朝代：宋

禁近烟光润，阶平日影暄。黄麻方草罢，红药正花翻。茜色浮春动，清阴匝午繁。心倾青琐客，香满紫微垣。漏永文书静，天低雨露温。人言有仙骨，早晚拜明恩。
红药当阶翻
作者：程珌
朝代：宋

禁近烟光润，阶平日影暄。
黄麻方草罢，红药正花翻。
蒨色浮春动，清阴匝午繁。
心倾青琐客，香满紫微垣。
漏永文书静，天低雨露温。
人言有仙骨，早晚拜明恩。
聖節致語
作者：程珌
朝代：宋

雉尾差參寶扇開，九霞雙闕聳蓬萊。
霜清法駕黄金殿，雲擁仙班紫玉杯。
天上剖符初繞電，人間作頌已鳴雷。
長生紀籙知多少，瓠子澄清一萬回。
脩玉牒官閣子坐屏甚古詰吏亦不知曷始數語紀之·其一
作者：程珌
朝代：宋

摩詰何年留此筆，至今雙壁猶崷崒。
老松掀甲作風雲，亂石激流殷霹靂。
脩玉牒官閣子坐屏甚古詰吏亦不知曷始數語紀之·其二
作者：程珌
朝代：宋

吳綃一幅苦無多，中涵大華及黄河。
偶然乘風山下坐，紫烟翠靄坐中過。
脩玉牒官阁子坐屏甚古诘吏亦不知曷始数语纪之
作者：程珌
朝代：宋

摩诘何年留此笔，至今双壁犹崷崒。老松掀甲作风云，乱石激流殷霹雳。吴绡一幅苦无多，中涵大华及黄河。偶然乘风山下坐，紫烟翠霭坐中过。
脩玉牒官阁子坐屏甚古诘吏亦不知曷始数语纪之·其一
作者：程珌
朝代：宋
体裁：七言绝句

摩诘何年留此笔，至今双壁犹崷崒。老松掀甲作风云，乱石激流殷霹雳。
脩玉牒官阁子坐屏甚古诘吏亦不知曷始数语纪之·其二
作者：程珌
朝代：宋
体裁：七言绝句

吴绡一幅苦无多，中涵大华及黄河。偶然乘风山下坐，紫烟翠霭坐中过。
西江月
作者：程珌
朝代：宋

天上初秋桂子，庭前八月丹花。一年一度見仙槎。秋色分明如畫。願把陰功一脈，燈燈相續無涯。降祥作善豈其差。永作漁樵嘉話。
西江月
作者：程珌
朝代：宋

底事中秋無月，元來留待今宵。群仙拍手度仙橋。驚起眠龍夭矯。天上靈槎一度，人間八月江潮。西興渡口幾魂消。又見潮生月上。
西江月
作者：程珌
朝代：宋

歲貢來從玉壘，天恩拜賜金奩。春風一朵紫雲鮮。明月輕浮盞面。想見清都絳闕，雍容多少神仙。歸來滿袖玉爐煙。願侍年年天宴。
西江月·天上初秋桂子
作者：程珌
朝代：宋
体裁：词

天上初秋桂子，庭前八月丹花。一年一度见仙槎。秋色分明如画。愿把阴功一脉，灯灯相续无涯。降祥作善岂其差。永作渔樵嘉话。
西江月·底事中秋无月
作者：程珌
朝代：宋
体裁：词

底事中秋无月，元来留待今宵。群仙拍手度仙桥。惊起眠龙夭矫。天上灵槎一度，人间八月江潮。西兴渡口几魂消。又见潮生月上。
西江月·茶词
作者：程珌
朝代：宋
体裁：词

岁贡来从玉垒，天恩拜赐金奁。春风一朵紫云鲜。明月轻浮盏面。想见清都绛阙，雍容多少神仙。归来满袖玉炉烟。愿侍年年天宴。
觀史有感
作者：程珌
朝代：宋

紛紛賓客趨驃騎，何事任安太樸疏。
却笑君非王太傅，不容朝士不回車。
观史有感
作者：程珌
朝代：宋
体裁：七言绝句

纷纷宾客趋骠骑，何事任安太朴疏。却笑君非王太傅，不容朝士不回车。
讀史有感
作者：程珌
朝代：宋

俗士貪芻豢，喜充藜莧腸。
幽人樂清曠，要湔塵土裳。
嗟予別松林，吳砧九換霜。
困復不知歸，念之汗如漿。
读史有感
作者：程珌
朝代：宋

俗士贪刍豢，喜充藜苋肠。幽人乐清旷，要湔尘土裳。嗟予别松林，吴砧九换霜。困复不知归，念之汗如浆。
读史有感
作者：程珌
朝代：宋

俗士贪刍豢，喜充藜苋肠。
幽人乐清旷，要湔尘土裳。
嗟予别松林，吴砧九换霜。
困復不知归，念之汗如浆。
谒金门·烟漠漠
作者：程珌
朝代：宋

烟漠漠。
醉里看春都错。
过了清明迟一着。
牡丹重约摸。
晓日渐明檐角。
天与芳辰难却。
驻得韶华元有药。
桃源谁共约。
谒金门（用赵帐干韵）
作者：程珌
朝代：宋
体裁：词

烟漠漠。醉里看春都错。过了清明迟一著。牡丹重约摸。晓日渐明檐角。天与芳辰难却。驻得韶华元有药。桃源谁共约。
賀新郎
作者：程珌
朝代：宋

袖手云溪畔。看人間、紛紛飢烏腐鼠，觸蠻交戰。便得金魚垂玉帶，多少雌黃點勘。算此語、必非河漢。直自彈冠班八座，更青春、數到期頤算。一段玉，無纖玷。公難學處尤堪羨。全似□、泠泠秋水，體清形健。袞處從來高一著，那肯隨人腳轉。要須是、常見乾坤清晏。天意未教公猛去，要都俞、了卻從公便。歌壽斝，朱簾卷。
賀費樞密登卞忠貞公墓
作者：程珌
朝代：宋

底用荒村訪野墳，青編相對儼如存。
當年但識清談樂，今日方知節概尊。
千載腐儒空吊古，幾章冷語自消魂。
便當僇力清河洛，一洗新亭舊泪痕。
贈毒菴
作者：程珌
朝代：宋

高座不知甚面目，當時喚作尸利密。
要須勿負此標題，更向托茶山頂立。
贺新郎·寿李端明
作者：程珌
朝代：宋
体裁：词

袖手云溪畔。看人间、纷纷饥乌腐鼠，触蛮交战。便得金鱼垂玉带，多少雌黄点勘。算此语、必非河汉。直自弹冠班八座，更青春、数到期颐算。一段玉，无纤玷。公难学处尤堪羡。全似□、泠泠秋水，体清形健。衮处从来高一著，那肯随人脚转。要须是、常见乾坤清晏。天意未教公猛去，要都俞、了却从公便。歌寿斝，朱帘卷。
贺新郎·袖手云溪畔
作者：程珌
朝代：宋

袖手云溪畔。
看人间、纷纷饥乌腐鼠，触蛮交战。
便得金鱼垂玉带，多少雌黄点勘。
算此语、必非河汉。
直自弹冠班八座，更青春、数到期颐算。
一段玉，无纤玷。
公难学处尤堪羡。
全似□、泠泠秋水，体清形健。
衮处从来高一着，那肯随人脚转。
要须是、常见干坤清晏。
天意未教公猛去，要都俞、了却从公便。
歌寿斝，朱帘卷。
贺费枢密登卞忠贞公墓
作者：程珌
朝代：宋
体裁：七言律诗

底用荒村访野坟，青编相对俨如存。当年但识清谈乐，今日方知节概尊。千载腐儒空吊古，几章冷语自消魂。便当僇力清河洛，一洗新亭旧泪痕。
赠毒庵
作者：程珌
朝代：宋
体裁：七言绝句

高座不知甚面目，当时唤作尸利密。要须勿负此标题，更向托茶山顶立。
輓吳郎中
作者：程珌
朝代：宋

志抗金堅厲，材成玉粹溫。
時哉非不遇，命也更奚言。
季子風流遠，吳公治行存。
敬亭無恙否，愁絕暮雲昏。
輓吴郎中
作者：程珌
朝代：宋
体裁：五言律诗

志抗金坚厉，材成玉粹温。时哉非不遇，命也更奚言。季子风流远，吴公治行存。敬亭无恙否，愁绝暮云昏。
輓太府丞知徽州韓公
作者：程珌
朝代：宋

翊運勛臣第一家，却於翰墨掇英華。
誰知忠孝千年事，不逐春風落水花。
輓太府丞知徽州韩公
作者：程珌
朝代：宋
体裁：七言绝句

翊运勋臣第一家，却于翰墨掇英华。谁知忠孝千年事，不逐春风落水花。
輓宜人赵氏
作者：程珌
朝代：宋
体裁：五言律诗

分胄天皇媛，来嫔相国孙。孝慈山上梓，法度涧滨蘩。凤去箫沉响，鸾空镜掩痕。家庭熏沐事，千古说南轩。
輓宜人趙氏
作者：程珌
朝代：宋

分胄天皇媛，來嬪相國孫。
孝慈山上梓，法度澗濱蘩。
鳳去簫沉響，鸞空鏡掩痕。
家庭熏沐事，千古說南軒。
輓徐提举
作者：程珌
朝代：宋

人品真豪爽，天姿尚典刑。
昼帘深院宇，春旆拥郊垧。
云子千艘白，盐烟万竈青。
南州高士传，三嘆一雕零。
輓徐提舉
作者：程珌
朝代：宋

人品真豪爽，天姿尚典刑。
晝簾深院宇，春旆擁郊坰。
雲子千艘白，鹽烟萬竈青。
南州高士傳，三嘆一彫零。
輓曹监丞·其一
作者：程珌
朝代：宋

学渺千江水，才雄百尺楼。
鳬飞思叶县，燕寝忆苏州。
有感珠还浦，无苛虎渡洲。
浦江天阔处，缺月正如鈎。
輓曹监丞·其二
作者：程珌
朝代：宋

威凤方翔汉，寒鸦已宿林。
平生惟好士，无日不挥金。
驷牡频催驾，琵琶遽绝音。
山名昇白日，回首一霑襟。
輓曹監丞·其一
作者：程珌
朝代：宋

學渺千江水，才雄百尺樓。
鳬飛思葉縣，燕寢憶蘇州。
有感珠還浦，無苛虎渡洲。
浦江天闊處，缺月正如鈎。
輓曹監丞·其二
作者：程珌
朝代：宋

威鳳方翔漢，寒鴉已宿林。
平生惟好士，無日不揮金。
駟牡頻催駕，琵琶遽絕音。
山名昇白日，回首一霑襟。
輓朱侍郎
作者：程珌
朝代：宋

卜宅从先垄，驾言练日良。
飞盖骛玄驷，古柳被龙㡛。
按辔且徐驱，听歌薤露章。
忆昔朱峯仙，浩劫思陶唐。
貂蝉换羽衣，翩然来帝旁。
西车极岷峩，南佩窥潇湘。
高牙开桂林，瑞节照襄阳。
多少经纶业，春风散八荒。
归来不言功，低簪鸳鹭行。
一朝侍甘泉，天渥方对扬。
堂堂山立姿，九尺鬓眉苍。
胡为勇不留，瑶宫去路长。
夫人有令德，威凤趣归凰。
轮摩同入道，未忍遽相忘。
春天渺无际，春花堪断肠。
祇今枫林岗，双玉一时藏。
西南多甘棠，日莫人凄凉。
风月三千篇，烂烂光生香。
佳郎与快婿，门户未渠央。
三者无一憾，呜呼公不亡。
輓朱侍郎
作者：程珌
朝代：宋

卜宅從先壟，駕言練日良。
飛盖騖玄駟，古柳被龍㡛。
按轡且徐驅，聽歌薤露章。
憶昔朱峯仙，浩劫思陶唐。
貂蟬換羽衣，翩然來帝旁。
西車極岷峩，南佩窺瀟湘。
高牙開桂林，瑞節照襄陽。
多少經綸業，春風散八荒。
歸來不言功，低簪鴛鷺行。
一朝侍甘泉，天渥方對敭。
堂堂山立姿，九尺鬢眉蒼。
胡爲勇不留，瑶宮去路長。
夫人有令德，威鳳趣歸凰。
輪摩同入道，未忍遽相忘。
春天渺無際，春花堪斷腸。
祇今楓林崗，雙玉一時藏。
西南多甘棠，日莫人凄凉。
風月三千篇，爛爛光生香。
佳郎與快婿，門戶未渠央。
三者無一憾，嗚呼公不亡。
輓杨提举
作者：程珌
朝代：宋
体裁：五言律诗

风惨琳宫晓，云愁铁瓮春。鸿冥方避弋，鳣集遽成尘。金虎多遗爱，银菟愧后人。寻思汉循吏，竹帛逐时新。
輓楊提舉
作者：程珌
朝代：宋

風慘琳宮曉，雲愁鐵甕春。
鴻冥方避弋，鱣集遽成塵。
金虎多遺愛，銀菟愧後人。
尋思漢循吏，竹帛逐時新。
輓汪給事
作者：程珌
朝代：宋

抱大難傾橐，隨時欲見田。
星災諸葛日，齒少紫芝年。
魯國麟枯骨，藍田玉折瑄。
忍聞環珮響，帝所侍鈞天。
輓汪给事
作者：程珌
朝代：宋
体裁：五言律诗

抱大难倾橐，随时欲见田。星灾诸葛日，齿少紫芝年。鲁国麟枯骨，蓝田玉折瑄。忍闻环佩响，帝所侍钧天。
輓王柳州
作者：程珌
朝代：宋
体裁：五言律诗

才华唐令君，名胜晋参军。善政流郴水，遗风袭缙云。宝钗当自合，神剑不中分。心折白岩路，猿吟日未曛。
輓王柳州
作者：程珌
朝代：宋

才華唐令君，名勝晉參軍。
善政流郴水，遺風襲縉雲。
寶釵當自合，神劍不中分。
心折白巖路，猿吟日未曛。
輓程枢密·其一
作者：程珌
朝代：宋

厚德推吾党，修名霭列绅。
明经魁别幙，仗节聘殊邻。
南峤思良牧，西枢失重臣。
龙原高冢在，千古卧麒麟。
輓程枢密·其二
作者：程珌
朝代：宋
体裁：五言律诗

忠壮源尤远，新安盛莫偕。千年瑶斗柄，一夜玉楼阶。学业光文简，仪刑谢艮斋。晓钟传恨处，清泪落天涯。
輓程樞密·其一
作者：程珌
朝代：宋

厚德推吾黨，脩名靄列紳。
明經魁別幙，仗節聘殊鄰。
南嶠思良牧，西樞失重臣。
龍原高冢在，千古卧麒麟。
輓程樞密·其二
作者：程珌
朝代：宋

忠壯源尤遠，新安盛莫偕。
千年瑶斗柄，一夜玉樓階。
學業光文簡，儀刑謝艮齋。
曉鍾傳恨處，清泪落天涯。
輓程給事
作者：程珌
朝代：宋

戀闕葵心在，懷山秀野寒。
華繁常侍媿，草隸折衝難。
結綠紅輝碎，懸藜夜色殘。
平生桑梓地，雪涕景雲端。
輓程给事
作者：程珌
朝代：宋

恋阙葵心在，怀山秀野寒。
华繁常侍媿，草隶折衝难。
结绿红辉碎，悬藜夜色残。
平生桑梓地，雪涕景云端。
輓致政吕通议
作者：程珌
朝代：宋

营筑未休臿，晓夕留松区。
忽聆载輀车，归自杭与湖。
冷雨涩不晴，山径淖如涂。
间关五百滩，转轴上云衢。
纯孝格玄穹，安席若平铺。
忆昔祖慈亲，六月暑方徂。
奠酒虽百壶，练溪焦釜枯。
今日遡长风，辛岨谅一如。
维公有贤称，霭然溢枌闾。
千金手不售，其钟后人乎。
天畀此石窌，指顾即吾庐。
且復愆以平，万家守者居。
甚欲一引绂，山寒阻前趋。
黄罗金紫峯，送目但踌躇。
輓致政呂通議
作者：程珌
朝代：宋

營築未休臿，曉夕留松區。
忽聆載輀車，歸自杭與湖。
冷雨澀不晴，山徑淖如塗。
間關五百灘，轉軸上雲衢。
純孝格玄穹，安席若平鋪。
憶昔祖慈親，六月暑方徂。
奠酒雖百壺，練溪焦釜枯。
今日遡長風，辛岨諒一如。
維公有賢稱，靄然溢枌閭。
千金手不售，其鍾後人乎。
天畀此石窌，指顧即吾廬。
且復愆以平，萬家守者居。
甚欲一引紱，山寒阻前趨。
黄羅金紫峯，送目但躊躇。
輓范端明
作者：程珌
朝代：宋

諸老都淪謝，惟公尚典刑。
謀謨關社稷，風采聳朝廷。
政路方虛席，台躔遽折星。
幸哉芳史在，寧用問丹青。
輓范端明
作者：程珌
朝代：宋
体裁：五言律诗

诸老都沦谢，惟公尚典刑。谋谟关社稷，风采耸朝廷。政路方虚席，台躔遽折星。幸哉芳史在，宁用问丹青。
輓蔡祭酒
作者：程珌
朝代：宋

孝友尊前哲，詞章裕後生。
柏臺真御史，槐市大司成。
騏驥風方力，艅艎浪忽傾。
山寒丹旐急，識者爲霑纓。
輓蔡祭酒
作者：程珌
朝代：宋

孝友尊前哲，词章裕后生。
柏台真御史，槐市大司成。
骐骥风方力，艅艎浪忽倾。
山寒丹旐急，识者为霑缨。
輓錢塘蔡令君
作者：程珌
朝代：宋

少年思賈誼，中壽憶賓王。
軍政存鍾阜，民庸在括蒼。
馬蹄歸鳳闕，車軸折羊腸。
喚起青油夢，悲風攪白楊。
輓钱塘蔡令君
作者：程珌
朝代：宋
体裁：五言律诗

少年思贾谊，中寿忆宾王。军政存钟阜，民庸在括苍。马蹄归凤阙，车轴折羊肠。唤起青油梦，悲风搅白杨。
辛亥冬交石阻風三日
作者：程珌
朝代：宋

陰崖老虎殺氣驕，一噫三日攪泬漻。
日寒不焰雲飛逃，乾坤蟻轉東南高。
疾勢已作奔天濤，餘威猶捲少陵茅。
魚鼈怖死蛟龍號，舟中性命如鴻毛。
起來危立大江皋，白沙黄塵紛驛騷。
徐呼風伯入苹蒿，指撝八極建六鼇。
翕張橐籥吾誰曹，太平之風不鳴條。
辛亥冬交石阻风三日
作者：程珌
朝代：宋

阴崖老虎杀气骄，一噫三日搅泬漻。日寒不焰云飞逃，乾坤蚁转东南高。疾势已作奔天涛，馀威犹捲少陵茅。鱼鳖怖死蛟龙号，舟中性命如鸿毛。起来危立大江皋，白沙黄尘纷驿骚。徐呼风伯入苹蒿，指撝八极建六鳌。翕张橐籥吾谁曹，太平之风不鸣条。
辛亥冬交石阻风三日
作者：程珌
朝代：宋

阴崖老虎杀气骄，一噫三日搅泬漻。
日寒不焰云飞逃，干坤蚁转东南高。
疾势已作奔天涛，余威犹捲少陵茅。
鱼鼈怖死蛟龙号，舟中性命如鸿毛。
起来危立大江皋，白沙黄尘纷驿骚。
徐呼风伯入苹蒿，指撝八极建六鳌。
翕张橐籥吾谁曹，太平之风不鸣条。
送夏明叔归建宁
作者：程珌
朝代：宋

顷与君别时，君颐未生髭。
曶曶二十年，惊见紫髯奇。
相逢不相识，视刺乃得之。
尊酒出文卷，芙蓉阴未移。
白露团虚檐，素蟾堕寒池。
胡为于此时，与君又语离。
自言甘旨急，毋失旧舘期。
丈夫属有志，富贵无定姿。
愿君勉自力，上以慰亲思。
明年寒鴈来，殷勤寄书词。
为报秋风高，吴仙得桂枝。
送夏明叔归建宁
作者：程珌
朝代：宋

顷与君别时，君颐未生髭。曶曶二十年，惊见紫髯奇。相逢不相识，视刺乃得之。尊酒出文卷，芙蓉阴未移。白露团虚檐，素蟾堕寒池。胡为于此时，与君又语离。自言甘旨急，毋失旧馆期。丈夫属有志，富贵无定姿。愿君勉自力，上以慰亲思。明年寒雁来，殷勤寄书词。为报秋风高，吴仙得桂枝。
送夏明叔歸建寧
作者：程珌
朝代：宋

頃與君別時，君頤未生髭。
曶曶二十年，驚見紫髯奇。
相逢不相識，視刺乃得之。
尊酒出文卷，芙蓉陰未移。
白露團虛簷，素蟾墮寒池。
胡爲於此時，與君又語離。
自言甘旨急，毋失舊舘期。
丈夫屬有志，富貴無定姿。
願君勉自力，上以慰親思。
明年寒鴈來，殷勤寄書詞。
爲報秋風高，吳仙得桂枝。
送常世卿归嘉兴
作者：程珌
朝代：宋

悔作唐山来，山深交友绝。相逢忽相得，乍见乃乍别。嗟此冰玉人，寒梅疏带雪。胸次罗文奎，笔底耀离缬。朝家渴英隽，结网仍高设。行且收殊科，勉哉嗣先烈。一编忠义传，奸萌叹先折。千载懦夫魂，脆骨变奇节。识此吴中奇，复幸拜前哲。何异鲁国人，一朝获双玦。晴云起芝田，东风催啼鴂。慈庭有近书，明朝动归辙。新抽草可茵，微露花堪折。相思复相思，后夜天边月。
送常世卿归嘉兴
作者：程珌
朝代：宋

悔作唐山来，山深交友绝。
相逢忽相得，乍见乃乍别。
嗟此冰玉人，寒梅疏带雪。
胸次罗文奎，笔底耀离缬。
朝家渴英隽，结网仍高设。
行且收殊科，勉哉嗣先烈。
一编忠义传，姦萌嘆先折。
千载懦夫魂，脆骨变奇节。
识此吴中奇，復幸拜前哲。
何异鲁国人，一朝获双玦。
晴云起芝田，东风催啼鴂。
慈庭有近书，明朝动归辙。
新抽草可茵，微露花堪折。
相思復相思，后夜天边月。
送常世卿歸嘉興
作者：程珌
朝代：宋

悔作唐山來，山深交友絕。
相逢忽相得，乍見乃乍別。
嗟此冰玉人，寒梅疏带雪。
胸次羅文奎，筆底耀離纈。
朝家渴英雋，結網仍高設。
行且收殊科，勉哉嗣先烈。
一編忠義傳，姦萌嘆先折。
千載懦夫魂，脆骨變奇節。
識此吳中奇，復幸拜前哲。
何異魯國人，一朝獲雙玦。
晴雲起芝田，東風催啼鴂。
慈庭有近書，明朝動歸轍。
新抽草可茵，微露花堪折。
相思復相思，後夜天邊月。
送李侍郎安抚浙东
作者：程珌
朝代：宋

通明殿上紫芝仙，乞得闲身下九天。今日都门临祖处，几人惊叹著鞭先。夜来天阙望文昌，移在藩臣斗极旁。千尺涛江元不远，公当早晚对明光。
送李侍郎安抚浙东·其一
作者：程珌
朝代：宋

通明殿上紫芝仙，乞得闲身下九天。今日都门临祖处，几人惊叹著鞭先。
送李侍郎安抚浙东·其一
作者：程珌
朝代：宋

通明殿上紫芝仙，乞得闲身下九天。
今日都门临祖处，几人惊嘆着鞭先。
送李侍郎安抚浙东·其二
作者：程珌
朝代：宋
体裁：七言绝句

夜来天阙望文昌，移在藩臣斗极旁。千尺涛江元不远，公当早晚对明光。
送李侍郎安撫浙東·其一
作者：程珌
朝代：宋

通明殿上紫芝仙，乞得閑身下九天。
今日都門臨祖處，幾人驚嘆著鞭先。
送李侍郎安撫浙東·其二
作者：程珌
朝代：宋

夜來天闕望文昌，移在藩臣斗極旁。
千尺濤江元不遠，公當早晚對明光。
送松煤十丸与叶秀才
作者：程珌
朝代：宋
体裁：七言绝句

云溪深处万松林，烟起晴天自作尘。根向九华分结处，与君同是墨仙人。
送松煤十丸與葉秀才
作者：程珌
朝代：宋

雲溪深處萬松林，煙起晴天自作塵。
根向九華分結處，與君同是墨仙人。
郊台信笔
作者：程珌
朝代：宋

江天欲雪未成雪，推出云头照霜月。此夕更长不可辜，何时百万入彩卢。几年长涎一车曲，输他猎奴饫生肉。也须龙伯坐鳌头，却看沙碛卧虾鳅。
郊台信笔
作者：程珌
朝代：宋

江天欲雪未成雪，推出云头照霜月。
此夕更长不可辜，何时百万入彩卢。
几年长涎一车麯，输他猎奴饫生肉。
也须龙伯坐鰲头，却看沙碛卧虾鳅。
郊祀庆成诗
作者：程珌
朝代：宋

粹古皆频岁，炎刘或异祠。有唐方定制，我宋遂因仪。列圣馨明德，皇穹答显祺。恭惟圣天子，大典应昌期。涓洁先原庙，纯忱历太宫。八神开列阙，万骑拥丰隆。轨道清风肃，洪颐丽日红。康衢听细语，八彩更重瞳。牙签犹未进，玉冕已先须。峻级飞平步，端圭却掖扶。祥光匝霄极，和气滃天区。福饮烟升已，傧神霭瑞符。紫畤祗堂陛，苍龙奉驾回。边尘知电扫，岁稔十年开。丹凤覃天泽，东朝奉玉杯。楼前呼万岁，砰隐动春雷。谓圣惟能飨，由心克致虔。天心今答圣，圣意更祈天。冲性犹勤德，搜求愈任贤。愚臣输至款，端在赋甘泉。
郊祀庆成诗
作者：程珌
朝代：宋

紫畴祗堂陛，苍龙奉驾回。
边尘知电扫，岁稔十年开。
丹凤覃天泽，东朝奉玉杯。
楼前呼万岁，砰隐动春雷。
郊祀庆成诗·其一
作者：程珌
朝代：宋
体裁：五言律诗

粹古皆频岁，炎刘或异祠。有唐方定制，我宋遂因仪。列圣馨明德，皇穹答显祺。恭惟圣天子，大典应昌期。
郊祀庆成诗·其三
作者：程珌
朝代：宋

牙签犹未进，玉冕已先须。峻级飞平步，端圭却掖扶。祥光匝霄极，和气滃天区。福饮烟升已，傧神霭瑞符。
郊祀庆成诗·其三
作者：程珌
朝代：宋

牙籤犹未进，玉冕已先须。
峻级飞平步，端圭却掖扶。
祥光匝霄极，和气滃天区。
福饮烟升已，傧神霭瑞符。
郊祀庆成诗·其二
作者：程珌
朝代：宋
体裁：五言律诗

涓洁先原庙，纯忱历太宫。八神开列阙，万骑拥丰隆。轨道清风肃，洪颐丽日红。康衢听细语，八彩更重瞳。
郊祀庆成诗·其五
作者：程珌
朝代：宋
体裁：五言律诗

谓圣惟能飨，由心克致虔。天心今答圣，圣意更祈天。冲性犹勤德，搜求愈任贤。愚臣输至款，端在赋甘泉。
郊祀庆成诗·其四
作者：程珌
朝代：宋

紫畤祗堂陛，苍龙奉驾回。边尘知电扫，岁稔十年开。丹凤覃天泽，东朝奉玉杯。楼前呼万岁，砰隐动春雷。
郊祀庆成诗·其四
作者：程珌
朝代：宋

紫畤祗堂陛，苍龙奉驾回。
边尘知电扫，岁稔十年开。
丹凤覃天泽，东朝奉玉杯。
楼前呼万岁，砰隠动春雷。
郊祀慶成詩·其一
作者：程珌
朝代：宋

粹古皆頻歲，炎劉或異祠。
有唐方定制，我宋遂因儀。
列聖馨明德，皇穹答顯祺。
恭惟聖天子，大典應昌期。
郊祀慶成詩·其三
作者：程珌
朝代：宋

牙籤猶未進，玉冕已先須。
峻級飛平步，端圭却掖扶。
祥光匝霄極，和氣滃天區。
福飲煙升已，儐神靄瑞符。
郊祀慶成詩·其二
作者：程珌
朝代：宋

涓潔先原廟，純忱歷太宮。
八神開列闕，萬騎擁豐隆。
軌道清風肅，洪頤麗日紅。
康衢聽細語，八彩更重瞳。
郊祀慶成詩·其五
作者：程珌
朝代：宋

謂聖惟能饗，由心克致虔。
天心今答聖，聖意更祈天。
沖性猶勤德，搜求愈任賢。
愚臣輸至款，端在賦甘泉。
郊祀慶成詩·其四
作者：程珌
朝代：宋

紫畤祗堂陛，蒼龍奉駕回。
邊塵知電掃，歲稔十年開。
丹鳳覃天澤，東朝奉玉杯。
樓前呼萬歲，砰隠動春雷。
郊臺信筆
作者：程珌
朝代：宋

江天欲雪未成雪，推出雲頭照霜月。
此夕更長不可辜，何時百萬入彩盧。
幾年長涎一車麯，輸他獵奴飫生肉。
也須龍伯坐鰲頭，却看沙磧卧蝦鰍。
酹江月·念奴娇·平生有意
作者：程珌
朝代：宋
体裁：词

平生有意，把六经膏泽，人人沾受。白被子明康节辈，浪说乘除先后。遇合一时，英雄千古，谁是高强手。蹉跎岁晚，临风浩然搔首。今但入梦青山，云溪深处，烟月生怀袖。宿有十年萧散愿，此段功缘须就。因忆坡公，仇池有约，莫误归时候。今朝对酒，歌此与君为寿。
酹江月·念奴嬌
作者：程珌
朝代：宋

平生有意，把六經膏澤，人人沾受。白被子明康節輩，浪說乘除先後。遇合一時，英雄千古，誰是高強手。蹉跎歲晚，臨風浩然搔首。今但入夢青山，云溪深處，煙月生懷袖。宿有十年蕭散願，此段功緣須就。因憶坡公，仇池有約，莫誤歸時候。今朝對酒，歌此與君為壽。
醉蓬莱
作者：程珌
朝代：宋

望皇都清晓，瑞日祥烟，洞开阊阖。一朵红云，映重瞳日月。万岁山高，九霞杯暖，正想宸游洽。绝塞庭深，重闱天笑，年年仙阙。韶凤徘徊，蒲鱼演漾，镐酒恩浓，龙蟠建业。玉琢麟符，分付人中杰。奠国安民，持将祝寿，乐作君臣悦。看取头厅，押班称贺，明年天节。
醉蓬莱·望皇都清晓
作者：程珌
朝代：宋
体裁：词

望皇都清晓，瑞日祥烟，洞开阊阖。一朵红云，映重瞳日月。万岁山高，九霞杯暖，正想宸游洽。绝塞庭琛，重闱天笑，年年仙阙。韶凤徘徊，蒲鱼演漾，镐酒恩浓，龙蟠建业。玉琢麟符，分付人中杰。奠国安民，持将祝寿，乐作君臣悦。看取头厅，押班称贺，明年天节。
醉蓬莱·记蟾宫桂子
作者：程珌
朝代：宋
体裁：词

记蟾宫桂子，撒向人间，如今时候。□□□□，□□□□□。白下长干，乱滩横笛，想昔游依旧。大海一沤，千年一息，谁称彭寿。开遍门前丹蕊，渐西风入东篱，酿成仙酒。□□□□，□□□□□。卓笔鸡笼，悬天宝盖，占断宣徽秀。来岁清苕，公家事了，斑衣蓝绶。
醉蓬莱（寿王司直）
作者：程珌
朝代：宋
体裁：词

算千葩百卉，谁伴东风，早春时候。唯有江梅，在人间长久。雪后霜前，冲涉多少，尚精神如旧。岁岁年年，酴酥饮了，便为公寿。更向尊前席上，细看人与梅花，棱棱争瘦。桃李漫山，都落芳尘后。和气满身，参调玉弦，表天然孤秀。来岁今朝，星闱雾阁，一卮春酒。
金陵驛
作者：程珌
朝代：宋

鐵甕高資只半程，柴溝曉發暮金陵。
莫言三宿何濡滯，已覺匆匆役此生。
金陵驿
作者：程珌
朝代：宋
体裁：七言绝句

铁瓮高资只半程，柴沟晓发暮金陵。莫言三宿何濡滞，已觉匆匆役此生。
锦堂春（留春）
作者：程珌
朝代：宋
体裁：词

最是元来，苦无风雨。只恁匆匆归去。看游丝、都不恨，恨秦淮新涨，向人东注。醉里仙人，惜春曾赋。却不解、留春且住。问何人、留得住。怕小山更有，碧芜春句。
閏九十四
作者：程珌
朝代：宋

午夜青衣海上還，八年兩度雪封山。
如今一水平如鏡，好釣桐江五百灘。
闰九十四
作者：程珌
朝代：宋
体裁：七言绝句

午夜青衣海上还，八年两度雪封山。如今一水平如镜，好钓桐江五百滩。
陈时柏
作者：程珌
朝代：宋
体裁：七言绝句

陈未亡时柏已苍，风来历历说兴亡。世臣元不如乔木，阅尽中原几战场。
陳時柏
作者：程珌
朝代：宋

陳未亡時柏已蒼，風來歷歷說興亡。
世臣元不如喬木，閲盡中原幾戰場。
雪
作者：程珌
朝代：宋

北風傳信報登平，白帝宸遊墮玉英。
月下草玄疑蜀客，鼎邊得句失軒明。
莊嚴東閣若爲好，點綴南枝分外清。
惟恨蔡州城北水，一池鵝鴨更無聲。
雪
作者：程珌
朝代：宋
体裁：七言律诗

北风传信报登平，白帝宸游堕玉英。月下草玄疑蜀客，鼎边得句失轩明。庄严东阁若为好，点缀南枝分外清。惟恨蔡州城北水，一池鹅鸭更无声。
雪霁玉堂晓眺
作者：程珌
朝代：宋
体裁：七言绝句

当年银界隔鲸江，今日分明玉作堂。不是琼林宫树密，也应白虎接明光。
雪霽玉堂曉眺
作者：程珌
朝代：宋

當年銀界隔鯨江，今日分明玉作堂。
不是瓊林宮樹密，也應白虎接明光。
題朝陽亭
作者：程珌
朝代：宋

暉暉朝陽亭，亭前鍾阜青。
巖陰尚積雪，光彩浮初晴。
亭下清溪水，滑流新泮冰。
雙鳬知隨陽，亦逐流澌行。
亭中賢主人，快此景物清。
開門延客入，掬雪當泉烹。
凌蹙淮水漲，修鱗爛銀瓶。
更酌秦淮春，配此玉豉羹。
了無一物俗，表裏俱蓬瀛。
宇宙有佳致，心清境乃并。
甚愛主人賢，澹然遺世營。
不言飲人和，恂恂發天誠。
清處亦絕奇，亭亭秋露莖。
胸中足丘壑，城頭亦林埛。
不與風月期，結屋謾茅菁。
却慚最下客，形穢識不靈。
宿懷幽深趣，侵尋塵坌攖。
一官冷於鐵，癡坐如凍蠅。
喚來俎豆問，不知梅已英。
清賞可無傳，陋語恐難徵。
春風送鵬程，睠言尋此盟。
题朝阳亭
作者：程珌
朝代：宋

晖晖朝阳亭，亭前钟阜青。岩阴尚积雪，光彩浮初晴。亭下清溪水，滑流新泮冰。双凫知随阳，亦逐流澌行。亭中贤主人，快此景物清。开门延客入，掬雪当泉烹。凌蹙淮水涨，修鳞烂银瓶。更酌秦淮春，配此玉豉羹。了无一物俗，表里俱蓬瀛。宇宙有佳致，心清境乃并。甚爱主人贤，澹然遗世营。不言饮人和，恂恂发天诚。清处亦绝奇，亭亭秋露茎。胸中足丘壑，城头亦林坰。不与风月期，结屋谩茅菁。却惭最下客，形秽识不灵。宿怀幽深趣，侵寻尘坌撄。一官冷于铁，痴坐如冻蝇。唤来俎豆问，不知梅已英。清赏可无传，陋语恐难徵。春风送鹏程，眷言寻此盟。
题朝阳亭
作者：程珌
朝代：宋

晖晖朝阳亭，亭前钟阜青。
岩阴尚积雪，光彩浮初晴。
亭下清溪水，滑流新泮冰。
双鳬知随阳，亦逐流澌行。
亭中贤主人，快此景物清。
开门延客入，掬雪当泉烹。
凌蹙淮水涨，修鳞烂银瓶。
更酌秦淮春，配此玉豉羹。
了无一物俗，表裏俱蓬瀛。
宇宙有佳致，心清境乃并。
甚爱主人贤，澹然遗世营。
不言饮人和，恂恂发天诚。
清处亦绝奇，亭亭秋露茎。
胸中足丘壑，城头亦林埛。
不与风月期，结屋谩茅菁。
却惭最下客，形秽识不灵。
宿怀幽深趣，侵寻尘坌撄。
一官冷于铁，痴坐如冻蝇。
唤来俎豆问，不知梅已英。
清赏可无传，陋语恐难征。
春风送鹏程，睠言寻此盟。
高宗皇帝宝训终编锡赉进诗
作者：程珌
朝代：宋

红云一朵金炉烟，黄伞亭亭午漏传。龙床犹御金华殿，方进群儒读宝编。编中并载神尧语，三十六年真复古。祇今安用读遗书，卓然已复光前绪。高皇当日济艰难，犹在经纶未备间。今日山东河北地，百年膻去一朝还。更有祖宗传国玺，琢于元祐隆平际。玉光射日篆云飞，今日煌煌登宝几。高皇一笑在天灵，神孙今日再中兴。锡与千秋万岁龄，甲兵洗尽年丰登。群臣尚或呻佔毕，微臣但拱坳头立。芳筵华秩及龙媒，亦拜联翩自天锡。更忆先朝彻讲馀，有臣曰轼感恩腴。愿对紫薇花影下，试草招来赞普书。今也梯航慕中夏，无复更待招来者。微臣但摩千丈松，敬赓吉甫中兴雅。
高宗皇帝宝训终编锡赉进诗
作者：程珌
朝代：宋

红云一朵金炉烟，黄伞亭亭午漏传。
龙床犹御金华殿，方进群儒读宝编。
编中并载神尧语，三十六年真復古。
祇今安用读遗书，卓然已復光前绪。
高皇当日济艰难，犹在经纶未备间。
今日山东河北地，百年羶去一朝还。
更有祖宗传国玺，琢于元佑隆平际。
玉光射日篆云飞，今日煌煌登宝几。
高皇一笑在天灵，神孙今日再中兴。
锡与千秋万岁龄，甲兵洗尽年丰登。
群臣尚或呻占毕，微臣但拱坳头立。
芳筵华秩及龙媒，亦拜联翩自天锡。
更忆先朝彻讲余，有臣曰轼感恩腴。
愿对紫薇花影下，试草招来赞普书。
今也梯航慕中夏，无復更待招来者。
微臣但摩千丈松，敬赓吉甫中兴雅。
高宗皇帝寶訓終編錫賚進詩
作者：程珌
朝代：宋

紅雲一朵金爐煙，黄傘亭亭午漏傳。
龍床猶御金華殿，方進群儒讀寶編。
編中並載神堯語，三十六年真復古。
祇今安用讀遺書，卓然已復光前緒。
高皇當日濟艱難，猶在經綸未備間。
今日山東河北地，百年羶去一朝還。
更有祖宗傳國璽，琢於元祐隆平際。
玉光射日篆雲飛，今日煌煌登寶几。
高皇一笑在天靈，神孫今日再中興。
錫與千秋萬歲齡，甲兵洗盡年豐登。
群臣尚或呻佔畢，微臣但拱坳頭立。
芳筵華秩及龍媒，亦拜聯翩自天錫。
更憶先朝徹講餘，有臣曰軾感恩腴。
願對紫薇花影下，試草招來贊普書。
今也梯航慕中夏，無復更待招來者。
微臣但摩千丈松，敬賡吉甫中興雅。
魯國夫人薤露歌
作者：程珌
朝代：宋

並海名山萬疊開，太慈太白等蓬萊。
自從齊國鋤雲後，又見夫人駕鶴來。
鲁国夫人薤露歌
作者：程珌
朝代：宋

并海名山万叠开，太慈太白等蓬莱。自从齐国锄云后，又见夫人驾鹤来。
鲁国夫人薤露歌
作者：程珌
朝代：宋

并海名山万迭开，太慈太白等蓬莱。
自从齐国锄云后，又见夫人驾鹤来。
鷓鴣天
作者：程珌
朝代：宋

飲罷天廚碧玉觴。仙韶九奏少停章。何人採得扶桑椹，搗就藍橋碧紺霜。凡骨變，驟清涼。何須仙露與瓊漿。君恩珍重渾如許，祝取天皇似玉皇。
鹧鸪天·饮罢天厨碧玉觞
作者：程珌
朝代：宋
体裁：词

饮罢天厨碧玉觞。仙韶九奏少停章。何人采得扶桑椹，捣就蓝桥碧绀霜。凡骨变，骤清凉。何须仙露与琼浆。君恩珍重浑如许，祝取天皇似玉皇。
咏濯缨亭
作者：程珦
朝代：宋
体裁：七言律诗

西园胜迹名天下，唐相经营用意工。岛屿回环压湖面，楼台重复倚云空。濯缨泉洁存遗迹，促轸亭空想旧风。公暇未应无客会，春游更喜与民同。
游寿安山示二子颐颢
作者：程珦
朝代：宋
体裁：七言绝句

藏拙归来已十年，身心世事不相关。洛阳山水寻须遍，更有何人似我閒。
詠濯纓亭
作者：程珦
朝代：宋

西園勝跡名天下，唐相經營用意工。
島嶼回環壓湖面，樓臺重複倚雲空。
濯纓泉潔存遺跡，促軫亭空想舊風。
公暇未應無客會，春遊更喜與民同。
遊壽安山示二子頤顥
作者：程珦
朝代：宋

藏拙歸來已十年，身心世事不相關。
洛陽山水尋須遍，更有何人似我閒。
冬近
作者：程琳
朝代：宋

世間剝復每相尋，此理幾幾喚得譍。
萬木凍僵梅有信，黄河冰合井如蒸。
冬近
作者：程琳
朝代：宋

世间剥复每相乘，此理几几唤得应。万木冻僵梅有信，黄河冰合井如蒸。
冬近
作者：程琳
朝代：宋

世间剥复每相寻，此理几几唤得应。
万木冻僵梅有信，黄河冰合井如蒸。
冬近
作者：程琳
朝代：宋

世间剥復每相寻，此理几几唤得譍。
万木冻僵梅有信，黄河冰合井如蒸。
和答刘夔咏茱萸·其一
作者：程琳
朝代：宋

霜枝雕翠雁横秋，莫倚危楼动旅愁。
菊有清香樽有酒，茱萸不插也风流。
和答刘夔咏茱萸·其二
作者：程琳
朝代：宋
体裁：七言绝句

秋风台上起高歌，把酒看花意已多。屈轶不生神豸死，结茱为佩欲如何。
和答劉夔詠茱萸·其一
作者：程琳
朝代：宋

霜枝彫翠雁橫秋，莫倚危樓動旅愁。
菊有清香樽有酒，茱萸不插也風流。
和答劉夔詠茱萸·其二
作者：程琳
朝代：宋

秋風臺上起高歌，把酒看花意已多。
屈軼不生神豸死，結茱爲佩欲如何。
咏西湖
作者：程琳
朝代：宋
体裁：五言绝句

西湖多胜景，飞盖喜相陪。暑气迎秋尽，江声向夕来。
海棠
作者：程琳
朝代：宋

海外移根灼灼奇，風情閑麗比應稀。
晶瑩寶萼排珠琲，旖旎芳叢簇繡帷。
繁極只愁隨暮雨，飄多何計駐春暉。
浣花溪上年年意，露濕煙霞拂客衣。
海棠
作者：程琳
朝代：宋

海外移根灼灼奇，风情闲丽比应稀。晶瑩宝萼排珠琲，旖旎芳丛簇绣帷。繁极只愁随暮雨，飘多何计驻春晖。浣花溪上年年意，露湿烟霞拂客衣。
海棠
作者：程琳
朝代：宋
体裁：七言律诗

海外移根灼灼奇，风情闲丽比应稀。晶莹宝萼排珠琲，旖旎芳丛簇绣帷。繁极只愁随暮雨，飘多何计驻春晖。浣花溪上年年意，露湿烟霞拂客衣。
海棠
作者：程琳
朝代：宋

海外移根灼灼奇，风情间丽比应稀。
晶莹实萼排珠琲，旖旎芳丛簇绣帷。
繁极祇愁随暮雨，飘多何计驻春晖。
沈花溪上年年意，露湿烟霞拂客衣。
詠西湖
作者：程琳
朝代：宋

西湖多勝景，飛蓋喜相陪。
暑氣迎秋盡，江聲向夕來。
句
作者：程瑀
朝代：宋

七年三破桃花浪。
得仙亭
作者：程瑀
朝代：宋

危亭誰結據山椒，名第仙人不可招。
繞郭溪山敞圖畫，萬家樓閣插雲霄。
得仙亭
作者：程瑀
朝代：宋
体裁：七言绝句

危亭谁结据山椒，名第仙人不可招。绕郭溪山敞图画，万家楼阁插云霄。
拜程刚悯公墓
作者：程瑀
朝代：宋

早从宾客傅青扉，晚举丝纶对紫微。忠愤欲先同列死，尘沙惊绕属车飞。墓间挂剑心犹在，帐下谈经事已非。太学诸生皆白发，汪汪老泪湿征衣。
拜程刚愍公墓
作者：程瑀
朝代：宋

早从宾客傅青扉，晚举丝纶对紫微。
忠愤欲先同列死，尘沙惊绕属车飞。
墓间挂剑心犹在，帐下谈经事已非。
太学诸生皆白髮，汪汪老泪湿征衣。
拜程剛愍公墓
作者：程瑀
朝代：宋

早從賓客傅青扉，晚舉絲綸對紫微。
忠憤欲先同列死，塵沙驚繞屬車飛。
墓間掛劍心猶在，帳下談經事已非。
太學諸生皆白髮，汪汪老淚濕征衣。
留隐轩
作者：程瑀
朝代：宋

先生肮脏与谁同，直道何妨竟不容。欲约故人酬素志，苦求晚节隐青松。图开胜地诗篇重，客倦僧房野兴浓。问舍求田端有日，从他百尺卧元龙。
留隐轩
作者：程瑀
朝代：宋

先生骯脏与谁同，直道何妨竟不容。
欲约故人酬素志，苦求晚节隐青松。
图开胜地诗篇重，客倦僧房野兴浓。
问舍求田端有日，从他百尺卧元龙。
留隱軒
作者：程瑀
朝代：宋

先生骯髒與誰同，直道何妨竟不容。
欲約故人酬素志，苦求晚節隱青松。
圖開勝地詩篇重，客倦僧房野興濃。
問舍求田端有日，從他百尺臥元龍。
青峰山壮图轩
作者：程瑀
朝代：宋
体裁：七言绝句

溪流汹涌激溪垠，土木颓移岁月新。为问寺前圆也未，不应久负壮图人。
青峰山壯圖軒
作者：程瑀
朝代：宋

溪流洶涌激溪垠，土木頹移歲月新。
爲問寺前圓也未，不應久負壯圖人。
咏古
作者：程瑞
朝代：宋
体裁：六言诗

博浪沙中力士，望仙桥下军人。古来忠胆一概，至今裂视二秦。
咏古
作者：程瑞
朝代：宋

博浪沙中力士，望仙橋下軍人。
古來忠膽一概，至今裂視二秦。
咏梅
作者：程瑞
朝代：宋
体裁：五言绝句

清浅溪桥水，高低篱外枝。这些风骨异，瘦尽古今诗。
詠梅
作者：程瑞
朝代：宋

清淺溪橋水，高低籬外枝。
這些風骨異，瘦盡古今詩。
再宿禅房院五首
作者：程祁
朝代：宋

作意寻兰若，重来是有缘。眼前真是喜，境熟故依然。归迹休论静，收心莫话禅。廊虚剩看月，照影枕书眠。暂屏喧嚣想，来寻断续香。微风吹客袂，孤月照禅房。静起劳生念，闲谙养性方。攲眠不成梦，夜久转清凉。春兰与秋菊，各是一时花。芳馥聊应尔，淹留定自佳。客尘随处有，归梦计程赊。采采眼前物，令人惜岁华。献计忧不售，逃形惟愿深。老来销外念，闲处惬幽寻。晚草媚迟景，残蝉噪暝林。欲将诗遣兴，谁解此时心。
再宿禅房院五首·其一
作者：程祁
朝代：宋
体裁：五言律诗

作意寻兰若，重来是有缘。眼前真是喜，境熟故依然。归迹休论静，收心莫话禅。廊虚剩看月，照影枕书眠。
再宿禅房院五首·其三
作者：程祁
朝代：宋
体裁：五言律诗

春兰与秋菊，各是一时花。芳馥聊应尔，淹留定自佳。客尘随处有，归梦计程赊。采采眼前物，令人惜岁华。
再宿禅房院五首·其二
作者：程祁
朝代：宋

暂屏喧嚣想，来寻断续香。微风吹客袂，孤月照禅房。静起劳生念，闲谙养性方。攲眠不成梦，夜久转清凉。
再宿禅房院五首·其二
作者：程祁
朝代：宋

暂屏喧嚣想，来寻断续香。
微风吹客袂，孤月照禅房。
静起劳生念，闲谙养性方。
欹眠不成梦，夜久转清凉。
再宿禅房院五首·其五
作者：程祁
朝代：宋
体裁：五言律诗

献计忧不售，逃形惟愿深。老来销外念，闲处惬幽寻。晚草媚迟景，残蝉噪暝林。欲将诗遣兴，谁解此时心。
再宿禅房院五首·其四
作者：程祁
朝代：宋

策策日乾禾，萧萧风晚木。秋容全未老，岁事十分熟。寺古断行迹，林幽聊税足。遥闻击壤响，知是先年曲。
再宿禅房院五首·其四
作者：程祁
朝代：宋

策策日干禾，萧萧风晚木。
秋容全未老，岁事十分熟。
寺古断行迹，林幽聊税足。
遥闻击壤响，知是先年曲。
再宿禪房院五首·其一
作者：程祁
朝代：宋

作意尋蘭若，重來是有緣。
眼前真是喜，境熟故依然。
歸迹休論靜，收心莫話禪。
廊虛剩看月，照影枕書眠。
再宿禪房院五首·其三
作者：程祁
朝代：宋

春蘭與秋菊，各是一時花。
芳馥聊應爾，淹留定自佳。
客塵隨處有，歸夢計程賒。
采采眼前物，令人惜歲華。
再宿禪房院五首·其二
作者：程祁
朝代：宋

暫屏喧囂想，來尋斷續香。
微風吹客袂，孤月照禪房。
靜起勞生念，閑諳養性方。
欹眠不成夢，夜久轉清涼。
再宿禪房院五首·其五
作者：程祁
朝代：宋

獻計憂不售，逃形惟願深。
老來銷外念，閑處愜幽尋。
晚草媚遲景，殘蟬噪暝林。
欲將詩遣興，誰解此時心。
再宿禪房院五首·其四
作者：程祁
朝代：宋

策策日乾禾，蕭蕭風晚木。
秋容全未老，歲事十分熟。
寺古斷行跡，林幽聊稅足。
遙聞擊壤響，知是先年曲。
宴集
作者：程祁
朝代：宋

九老当年乐有余，于今五老更欢娱。
乔松百尺倚天外，也许蒿莱入画图。
宴集
作者：程祁
朝代：宋

九老当年乐有馀，于今五老更欢娱。乔松百尺倚天外，也许蒿莱入画图。
宴集
作者：程祁
朝代：宋

九老當年樂有餘，於今五老更歡娛。
喬松百尺倚天外，也許蒿萊入畫圖。
宿禅房院
作者：程祁
朝代：宋

山庵极回互，禅房深晦藏。红尘来不到，虚室自生凉。好鸟时孤啭，幽兰静亦香。征车又晓去，终恨世缘长。
宿禅房院
作者：程祁
朝代：宋

山庵极迴互，禅房深晦藏。
红尘来不到，虚室自生凉。
好鸟时孤啭，幽兰静亦香。
征车又晓去，终恨世缘长。
宿禪房院
作者：程祁
朝代：宋

山庵極迴互，禪房深晦藏。
紅塵來不到，虛室自生涼。
好鳥時孤囀，幽蘭靜亦香。
征車又曉去，終恨世緣長。
輓三灵山人
作者：程祁
朝代：宋
体裁：五言律诗

昔读先生传，埋铭属鄙文。里门经岁别，人事一朝分。宿诺成虚语，遗言忍重闻。伤心吟楚些，知我不欺君。
輓三靈山人
作者：程祁
朝代：宋

昔讀先生傳，埋銘屬鄙文。
里門經歲別，人事一朝分。
宿諾成虛語，遺言忍重聞。
傷心吟楚些，知我不欺君。
題妙庭觀·其一
作者：程秘
朝代：宋

衝雨西來又雨歸，出門重爲此山悲。
重重俗屋遮藏盡，無復新軒扁乞芝。
題妙庭觀·其二
作者：程秘
朝代：宋

要識仙霞五色丹，須還苔瑣舊靈壇。
玉樓更疑群仙宿，移向長虹卧處安。
题妙庭观
作者：程秘
朝代：宋

冲雨西来又雨归，出门重为此山悲。重重俗屋遮藏尽，无复新轩扁乞芝。要识仙霞五色丹，须还苔琐旧灵坛。玉楼更疑群仙宿，移向长虹卧处安。
题妙庭观·其一
作者：程秘
朝代：宋

冲雨西来又雨归，出门重为此山悲。重重俗屋遮藏尽，无复新轩扁乞芝。
题妙庭观·其一
作者：程秘
朝代：宋

衝雨西来又雨归，出门重为此山悲。
重重俗屋遮藏尽，无復新轩扁乞芝。
题妙庭观·其二
作者：程秘
朝代：宋
体裁：七言绝句

要识仙霞五色丹，须还苔琐旧灵坛。玉楼更疑群仙宿，移向长虹卧处安。
句
作者：程端
朝代：宋

郡城好处西州无，两江回合东南隅。
句
作者：程端
朝代：宋

郡城好處西州無，兩江回合東南隅。
省过
作者：程端蒙
朝代：宋
体裁：七言律诗

此道从来信不疑，安行何处履危机。无心更与世俯仰，有口不谈人是非。悔吝愆尤须谨细，存亡得失要知几。师门有意无人会，一饷忘言对落晖。
省過
作者：程端蒙
朝代：宋

此道從來信不疑，安行何處履危機。
無心更與世俯仰，有口不談人是非。
悔吝愆尤須謹細，存亡得失要知幾。
師門有意無人會，一餉忘言對落暉。
絕句
作者：程端蒙
朝代：宋

滿城塵土污人甚，出郭青山入眼多。
拏取小舟烟霧裏，此生真個老漁蓑。
绝句
作者：程端蒙
朝代：宋

满城尘土污人甚，出郭青山入眼多。
拏取小舟烟雾裏，此生真个老渔蓑。
绝句
作者：程端蒙
朝代：宋

满城尘土污人甚，出郭青山入眼多。拿取小舟烟雾里，此生真个老渔蓑。
送次卿兄还新安
作者：程端蒙
朝代：宋

闻君戒明发，值此深秋时。相送碧山下，殷勤荐离卮。与君夙通谱，况尔学同师。所期在闻道，肯为矜文辞。易通久沦没，遗书亦参差。向非考亭翁，入德将焉施。驾言各勇往，实践仍精思。圣贤去千载，凛凛如在兹。君归歙水上，岂徒事耘耔。至言启茅塞，予方日孜孜。
送次卿兄还新安
作者：程端蒙
朝代：宋

闻君戒明发，值此深秋时。
相送碧山下，殷勤荐离巵。
与君夙通谱，况尔学同师。
所期在闻道，肯为矜文辞。
易通久沦没，遗书亦参差。
向非考亭翁，入德将焉施。
驾言各勇往，实践仍精思。
圣贤去千载，凛凛如在兹。
君归歙水上，岂徒事耘耔。
至言启茅塞，予方日孜孜。
送次卿兄還新安
作者：程端蒙
朝代：宋

聞君戒明發，值此深秋時。
相送碧山下，殷勤薦離巵。
與君夙通譜，况爾學同師。
所期在聞道，肯爲矜文辭。
易通久淪沒，遺書亦參差。
向非考亭翁，入德將焉施。
駕言各勇往，實踐仍精思。
聖賢去千載，凜凜如在茲。
君歸歙水上，豈徒事耘耔。
至言啟茅塞，予方日孜孜。
教授推官出示米元章詩詞翰俱美三四讀而不能休敬書二十八字謝之
作者：程節
朝代：宋

萬□□南泮水遙，清風來拂瘴煙消。
袖中突兀龍蛇出，聊慰天涯久寂寥。
水調歌·水調
作者：程節齋
朝代：宋

都尉部千弩，舊事漢材官。連拳一臂三石，夜半破陰山。曾使中有捫足，造次摧堅挫銳，分白辱寵涓。省括一機耳，人未識黃間。錦為標，雖有戲，技為難。疾飛兩箭，兄弟齊奪姓名還。虎帳有籌第一，龍榜預佔雙捷，底事足榮觀。未數蹶張輩，容易立朝端。
水調歌·水調
作者：程節齋
朝代：宋

養氣兼養勇，豈不丈夫哉。何人剛欲鬥力，謾向此間來。莫論施身文繡，看取兼人膽諒，胸次盡嵬嵬。獨步登壇後，諸子盡輿臺。笑渠儂，身賁育，伎嬰孩。虛嬌自恃，未識金德木雞才。始也旁觀退聽，少則直前交臂，智與力俱摧。世有賞音者，為唱凱歌回。
水調歌頭
作者：程節齋
朝代：宋

秋色正瀟灑，佳氣夜充閭。人傳好語，君家門左正垂弧。畢萬從來有後，釋氏果然抱送，丹穴鳳生雛。未作湯餅客，先寫弄獐書。參軍婦，賢相敵，古來無。鍾奇毓秀，應是積善慶之餘。想見珠庭玉角，表表出群英物，我已預知渠。他日容相顧，啼看定何如。
教授推官出示米元章诗词翰俱美三四读而不能休敬书二十八字谢之
作者：程节
朝代：宋
体裁：七言绝句

万□□南泮水遥，清风来拂瘴烟消。袖中突兀龙蛇出，聊慰天涯久寂寥。
木兰花慢
作者：程节斋
朝代：宋
体裁：词

瑶池开宴后，问甚处、赋蟠桃。有砌底芝兰，涧边苹藻，淑德方高。闺中秀、林下气，是寻常空委蓬蒿。相映鱼轩黄绶，行膺鸾锦金罗。自惭半子误恩多。所祝意如何。愿台星旁映，寿星齐照，乐自陶陶。芝田阆风何在，但从今、岁岁此高歌。敬上一卮为寿，神仙九酝香醪。
木兰花慢·西风吹昨梦
作者：程节斋
朝代：宋
体裁：词

西风吹昨梦，直飞上、广寒宫。见绛节霓旌，常娥延伫，玉立双童。殷勤桂枝分付，却为言、当日有仙翁。谪堕人间几载，只今恰挂桑蓬。佳音未返碧楼空。青鸟耗难通。闻洞府已成，南州占断，皓月光风。前期十日佳席，倩一言、为写此清衷。三岛十洲佳致，奈何携近尘笼。
水调歌头 其一 题角人障
作者：程节斋
朝代：宋
体裁：词

养气兼养勇，岂不丈夫哉。何人刚欲斗力，谩向此间来。莫论施身文绣，看取兼人胆谅，胸次尽嵬嵬。独步登坛后，诸子尽舆台。笑渠侬，身贲育，伎婴孩。虚娇自恃，未识金德木鸡才。始也旁观退听，少则直前交臂，智与力俱摧。世有赏音者，为唱凯歌回。
水调歌头 其二 题弩社头筹簇
作者：程节斋
朝代：宋
体裁：词

都尉部千弩，旧事汉材官。连拳一臂三石，夜半破阴山。曾使中有扪足，造次摧坚挫锐，分白辱宠涓。省括一机耳，人未识黄间。锦为标，虽有戏，技为难。疾飞两箭，兄弟齐夺姓名还。虎帐有筹第一，龙榜预占双捷，底事足荣观。未数蹶张辈，容易立朝端。
水调歌头·括坡诗
作者：程节斋
朝代：宋

秋色正潇洒，佳气夜充闾。人传好语，君家门左正垂弧。毕万从来有后，释氏果然抱送，丹穴凤生雏。未作汤饼客，先写弄獐书。参军妇，贤相敌，古来无。钟奇毓秀，应是积善庆之馀。想见珠庭玉角，表表出群英物，我已预知渠。他日容相顾，啼看定何如。
水调歌头·秋色正潇洒
作者：程节斋
朝代：宋
体裁：词

秋色正潇洒，佳气夜充闾。
人传好语，君家门左正垂弧。
毕万从来有后，释氏果然抱送，丹穴凤生雏。
未作汤饼客，先写弄獐书。
参军妇，贤相敌，古来无。
锺奇毓秀，应是积善庆之馀。
想见珠庭玉角，表表出群英物，我已预知渠。
他日容相顾，啼看定何如。
沁园春 其二 寿许宰二月初一
作者：程节斋
朝代：宋
体裁：词

三百篇诗，三十六篇，以祈寿言。惟上天所佑，锡之君子，中心岂弟，盖有仁存。允矣我公，韦平世胄，学问于兹有本原。临民处，看精神秋彻，气宇春温。由来淑景中分。第一日桑弧挂左门。是赋受不凡，仁而宜寿，笑渠谄子，徒费辞繁。命匪在天，算非由数，我只把公心地论。从今去，管亟登槐棘，福遍乾坤。
沁园春·三百篇诗
作者：程节斋
朝代：宋

三百篇诗，三十六篇，以祈寿言。
惟上天所佑，锡之君子，中心岂弟，盖有仁存。
允矣我公，韦平世胄，学问于兹有本原。
临民处，看精神秋彻，气宇春温。
由来淑景中分。
第一日桑弧挂左门。
是赋受不凡，仁而宜寿，笑渠谄子，徒费辞繁。
命匪在天，算非由数，我只把公心地论。
从今去，管亟登槐棘，福遍干坤。
沁园春·自古人言
作者：程节斋
朝代：宋
体裁：词

自古人言，庆在子孙，端有由来。看长庚孕李，昴星佐汉，福从人召，瑞自天开。曾忆当年，乃翁熊梦，岂在区区春祀禖。祗凭个、仁心积累，厚德栽培。天工信巧安排。试说与君当一笑哉。记年时此际，嗷嗷万口，俾之粒食，活及婴孩。岁始星周，事还好在，故遣麒麟出此胎。何须问，是兴宗必矣，业广基恢。
沁园春·贺新冠
作者：程节斋
朝代：宋

髧彼两髦，未几见兮，突而弁兮。记昔年犀玉，奇资秀质，今朝簪佩，丰颊修眉。满面春风，一团和气，发露胸中书与诗。人都羡，是君家驹子，天上麟儿。画堂人物熙熙。会簪履雍容举庆宜。看筮日礼宾，陈钟列俎，三加致祝，一献成仪。绿鬓貂蝉，朱颜豸角，早有君臣庆会期。荣冠带，看绶悬若若，印佩累累。
沁园春·髧彼两髦
作者：程节斋
朝代：宋
体裁：词

髧彼两髦，未几见兮，突而弁兮。
记昔年犀玉，奇资秀质，今朝簪佩，丰颊修眉。
满面春风，一团和气，发露胸中书与诗。
人都羡，是君家驹子，天上麟儿。
画堂人物熙熙。
会簪履雍容举庆宜。
看筮日礼宾，陈锺列俎，三加致祝，一献成仪。
绿鬓貂蝉，朱颜豸角，早有君臣庆会期。
荣冠带，看绶悬若若，印佩累累。
清平乐·寿伯母
作者：程节斋
朝代：宋
体裁：词

吾家三母。先后相为寿。管领诸郎尽明秀。都是婺女星宿。华筵今日居先。适逾甲子周天。敬以庄椿为祝，举觞我愿年年。
木兰花慢（八月初四）
作者：程节齐
朝代：宋

西风吹昨梦，直飞上、广寒宫。见绛节霓旌。常娥延伫，玉立双童。殷勤桂枝分付，却为言、当日有仙翁。谪堕人间几载，只今恰挂桑蓬。
佳音未返碧楼空。青鸟耗难参通。闻洞府已成，南州占断，皓月光风。前期十日佳席，倩一言、为写此清衷。三岛十洲佳致，奈何携近尘笼。
水调歌头（括坡诗）
作者：程节齐
朝代：宋

秋色在潇洒，佳气夜充闾。人传好语，君家门左正垂弧。毕万从来有后，释氏果然抱送，丹穴凤生雏。未作汤饼客，先写弄獐书。
参军妇，贤相敌，古来无。钟奇毓秀，应是积善庆之余。想见珠庭玉角，表表出群英物，我已预知渠。他日容相顾，啼看定何如。
沁园春（寿许宰二月初一）
作者：程节齐
朝代：宋

三百篇诗，三十六篇，以祈寿言。惟上天所佑，锡之君子，中心岂弟，盖有仁存。允矣我公，韦平世胄，学问于兹有本原。临民处，看精神秋彻，气宇春温。
由来淑景中分。第一日桑弧挂左门。是赋受不凡，仁而宜寿，笑渠谄子，徒费辞繁。命匪在天，算非由数，我只把公心地论。从今去，管及登槐棘，福仿乾坤。
沁园春（庆舍第生子）
作者：程节齐
朝代：宋

自古人言，庆在子孙，端有由来。看长庚孕李，昴星佐汉，福从人召，瑞自天开。曾忆当年，用翁熊梦，岂在区区春祀D63C。只凭个、仁心积累，厚德栽培。
天工信巧安排。试说与君当一笑哉。记年时此际，嗷嗷万口，俾之粒食，活及婴孩。岁始星周，事还好在，故遣麒麟出此胎。何须问，是兴宗必矣，业广基恢。
清平乐（寿伯母）
作者：程节齐
朝代：宋

吾家三母。先后相为寿。管领诸郎尽明秀。都是婺女星宿。花筵今日居先。适逾甲子周天。敬以壮椿为祝，举觞我愿年年。
昭君怨·试问愁来何处
作者：程过
朝代：宋
体裁：词

试问愁来何处。门外山无重数。芳草不知人。翠连云。欲看不忍重看。心事只堪肠断。肠断宿孤村。雨昏昏。
满江红·春欲来时
作者：程过
朝代：宋
体裁：词

春欲来时，长是与、江梅花约。
又还向、竹林疏处，一枝开却。
对酒渐惊身老大，看花应念人离索。
但十分、沈醉祝东君，长如昨。
芳草渡，孤舟泊。
山敛黛，天垂幕。
黯销魂、无奈暮云残角。
便好折来和雪戴，莫教酒醒随风落。
待殷勤、留此记相思，谁堪托。
满江红·梅
作者：程过
朝代：宋
体裁：词

春欲来时，长是与、江梅有约。还又向、竹林疏处，一枝开却。对酒渐惊身老大，看花应念人离索。但十分、沉醉祝东君，长如昨。芳草渡，孤舟泊。山敛黛，天垂幕。黯销魂、无奈暮云残角。便好折来和雪戴，莫教酒醒随风落。待殷勤、留此寄相思，谁堪托。
满江红（梅）
作者：程过
朝代：宋

春欲来时，长是与、江梅花约。又还向、竹林疏处，一枝开却。对酒渐惊身老大，看花应念人离索。但十分、沉醉祝东君，长如昨。芳草渡，孤舟泊。山敛黛，天垂幕。黯销魂、无奈暮云残角。便好折来和雪戴，莫教酒醒随风落。待殷勤、留此记相思，谁堪托。
止戈堂和诸公韵
作者：程迈
朝代：宋

天河谁挽洗兵尘，远播皇威到海滨。
畏垒草封悲战月，乐郊农满际春耕。
七闽草木无腥气，诸将恩勤有赐珍。
穆穆清风堪作颂，犹沾湛露及微臣。
止戈堂和诸公韵
作者：程迈
朝代：宋

天河谁挽洗兵尘，远播皇威到海滨。畏垒草封悲战月，乐郊农满际耕春。七闽草木无腥气，诸将恩勤有赐珍。穆穆清风堪作颂，犹沾湛露及微臣。
过东湖
作者：程迈
朝代：宋

枢密中朝杰，常怀物外心。碧山高杖履，黄发乐泉林。菊酿上尊酒，风传太古琴。乌衣佳子弟，玉树正森森。
过东湖
作者：程迈
朝代：宋

枢密中朝杰，常怀物外心。
碧山高杖履，黄髮乐泉林。
菊酿上尊酒，风传太古琴。
乌衣佳子弟，玉树正森森。
送曹子方福建转运判官二首一
作者：程迈
朝代：宋
体裁：七言律诗

谈经草檄鬓华生，初拥闽山传节行。江入桐庐青欲断，溪从剑浦碧来迎。茶虽户种租宜薄，盐不家煎价欲平。要使祈招歌德意，君恩不为远人轻。
霭山院
作者：程迈
朝代：宋
体裁：七言绝句

丙午峰前翠作堆，白云深处现楼台。老僧法地有神力，能使凶徒念佛回。
尤美軒
作者：程迥
朝代：宋

儒賢不自居，遠慕六一翁。
洞巖天下奇，超出滁山峰。
鬰積秀和氣，鍾我蓋世公。
冰玉相輝映，盛事古無同。
公今忽乘箕，而我來自東。
列炬照幽遠，捫蘿扣玲瓏。
陽崖能奪景，陰岫自藏風。
巉絕異狀至，淙激洑流通。
須臾鍾磬發，乃得梵王宮。
亭製亦云舊，遠日增憑空。
禪老霜顛毛，歷歷記前蹤。
名儒天一涯，悵仰無歡悰。
諸友命之賦，萬象驕莫從。
異時憐湛輩，名託峴山崇。
尤美轩
作者：程迥
朝代：宋

儒贤不自居，远慕六一翁。洞岩天下奇，超出滁山峰。郁积秀和气，钟我盖世公。冰玉相辉映，盛事古无同。公今忽乘箕，而我来自东。列炬照幽远，扪萝扣玲珑。阳崖能夺景，阴岫自藏风。巉绝异状至，淙激洑流通。须臾钟磬发，乃得梵王宫。亭制亦云旧，远日增凭空。禅老霜颠毛，历历记前踪。名儒天一涯，怅仰无欢悰。诸友命之赋，万象骄莫从。异时怜湛辈，名托岘山崇。
尤美轩
作者：程迥
朝代：宋

儒贤不自居，远慕六一翁。
洞岩天下奇，超出滁山峰。
鬰积秀和气，钟我盖世公。
冰玉相辉映，盛事古无同。
公今忽乘箕，而我来自东。
列炬照幽远，扪萝扣玲珑。
阳崖能夺景，阴岫自藏风。
巉绝异状至，淙激洑流通。
须臾钟磬发，乃得梵王宫。
亭制亦云旧，远日增凭空。
禅老霜颠毛，历历记前踪。
名儒天一涯，怅仰无欢悰。
诸友命之赋，万象骄莫从。
异时怜湛辈，名託岘山崇。
自題眄怡齋·其一
作者：程迥
朝代：宋

乞得膠膠擾擾身，霜筠露菊便相親。
勸君莫厭羹藜藿，違己由來更病人。
自題眄怡齋·其三
作者：程迥
朝代：宋

葵花已過菊花開，萬里西風拂面來。
問字今朝幾人至，細看屐齒破蒼苔。
自題眄怡齋·其二
作者：程迥
朝代：宋

六月松風萬籟寒，笙竽頻到枕屏間。
夜深夢繞匡廬阜，瀑布濺珠過藥闌。
自题眄怡斋
作者：程迥
朝代：宋

乞得胶胶扰扰身，霜筠露菊便相亲。劝君莫厌羹藜藿，违己由来更病人。六月松风万籁寒，笙竽频到枕屏间。夜深梦绕匡庐阜，瀑布溅珠过药阑。葵花已过菊花开，万里西风拂面来。问字今朝几人至，细看屐齿破苍苔。
自题眄怡斋·其一
作者：程迥
朝代：宋
体裁：七言绝句

乞得胶胶扰扰身，霜筠露菊便相亲。劝君莫厌羹藜藿，违己由来更病人。
自题眄怡斋·其三
作者：程迥
朝代：宋
体裁：七言绝句

葵花已过菊花开，万里西风拂面来。问字今朝几人至，细看屐齿破苍苔。
自题眄怡斋·其二
作者：程迥
朝代：宋
体裁：七言绝句

六月松风万籁寒，笙竽频到枕屏间。夜深梦绕匡庐阜，瀑布溅珠过药阑。
題玉真書院
作者：程迥
朝代：宋

吳侯所築居，密近玉真麓。
翳葳祕幽奇，千載空喬木。
一朝敞虛境，劃見神仙躅。
拄杖步危磴，遠寄千里目。
鶴憑子晉笙，鳬舉王喬足。
信是隠君子，名入丹青錄。
冥搜得佳句，隠然可騷僕。
早聞雲錦溪，鳴榔到巖谷。
寄我輞川圖，居然媚幽獨。
何當櫂輕舠，飛鳥送遐矚。
题玉真书院
作者：程迥
朝代：宋

吴侯所筑居，密近玉真麓。翳葳秘幽奇，千载空乔木。一朝敞虚境，划见神仙躅。拄杖步危磴，远寄千里目。鹤凭子晋笙，凫举王乔足。信是隐君子，名入丹青录。冥搜得佳句，隐然可骚仆。早闻云锦溪，鸣榔到岩谷。寄我辋川图，居然媚幽独。何当棹轻舠，飞鸟送遐瞩。
题玉真书院
作者：程迥
朝代：宋

吴侯所筑居，密近玉真麓。
翳葳秘幽奇，千载空乔木。
一朝敞虚境，划见神仙躅。
拄杖步危磴，远寄千里目。
鹤凭子晋笙，鳬举王乔足。
信是隠君子，名入丹青录。
冥搜得佳句，隠然可骚仆。
早闻云锦溪，鸣榔到岩谷。
寄我辋川图，居然媚幽独。
何当棹轻舠，飞鸟送遐瞩。
□□庚午春之七日前成都通川陵阳程遇孙舣东去之舟于涪陵岸下太守谢宋卿以踏碛故事招饮北岩谒伊川先生像于鈎深堂敬赋古诗一章刻诸岩石
作者：程遇孙
朝代：宋

春风吹客舟，沙际初倚柁。
怀人爱其屋，木杪危若堕。
欣从太守游，江色清照坐。
当年绍述议，洛党亦奔播。
时人欲杀翁，甘此采薇饿。
流离终爱君，怨语无骚些。
寥寥十翼后，学易孰无过。
诸儒践陈迹，如蚁困旋磨。
岩栖独鈎深，混沌与凿破。
书成置箧中，山鬼严夜逻。
向来新说行，六籍乃生祸。
氛埃满神州，久被犬羊涴。
何如北岩石，樵牧不敢唾。
诗寒不成章，聊为兹石贺。
□□庚午春之七日前成都通川陵阳程遇孙舣东去之舟于涪陵岸下太守谢宋卿以踏碛故事招饮北岩谒伊川先生像于钩深堂敬赋古诗一章刻诸岩石
作者：程遇孙
朝代：宋

春风吹客舟，沙际初倚柁。怀人爱其屋，木杪危若堕。欣从太守游，江色清照坐。当年绍述议，洛党亦奔播。时人欲杀翁，甘此采薇饿。流离终爱君，怨语无骚些。寥寥十翼后，学易孰无过。诸儒践陈迹，如蚁困旋磨。岩栖独钩深，混沌与凿破。书成置箧中，山鬼严夜逻。向来新说行，六籍乃生祸。氛埃满神州，久被犬羊涴。何如北岩石，樵牧不敢唾。诗寒不成章，聊为兹石贺。
读书岩·其一
作者：程遇孙
朝代：宋
体裁：五言绝句

绿橘阴虽改，青山色自新。偷闲时挟册，来访读书人。
读书岩·其二
作者：程遇孙
朝代：宋

穿云裂石下层巅，来作人间小洞天。
双干翠浓几欲滴，两峯玉立巧当前。
环观邑屋乌讹尾，倚挹江涛雪满川。
城市谁知有清赏，请看山色旧题镌。
读书岩·其二
作者：程遇孙
朝代：宋

穿云裂石下层巅，来作人间小洞天。双干翠浓几欲滴，两峰玉立巧当前。环观邑屋乌讹尾，倚挹江涛雪满川。城市谁知有清赏，请看山色旧题镌。
□□庚午春之七日前成都通川陵陽程遇孫艤東去之舟於涪陵岸下太守謝宋卿以踏磧故事招飲北巖謁伊川先生像于鈎深堂敬賦古詩一章刻諸巖石
作者：程遇孫
朝代：宋

春風吹客舟，沙際初倚柁。
懷人愛其屋，木杪危若墮。
欣從太守遊，江色清照坐。
當年紹述議，洛黨亦奔播。
時人欲殺翁，甘此采薇餓。
流離終愛君，怨語無騷些。
寥寥十翼後，學易孰無過。
諸儒踐陳迹，如蟻困旋磨。
巖棲獨鈎深，混沌與鑿破。
書成置篋中，山鬼嚴夜邏。
向來新說行，六籍乃生禍。
氛埃滿神州，久被犬羊涴。
何如北巖石，樵牧不敢唾。
詩寒不成章，聊爲茲石賀。
讀書巖·其一
作者：程遇孫
朝代：宋

綠橘陰雖改，青山色自新。
偷閑時挾冊，來訪讀書人。
讀書巖·其二
作者：程遇孫
朝代：宋

穿雲裂石下層巔，來作人間小洞天。
雙幹翠濃幾欲滴，兩峯玉立巧當前。
環觀邑屋烏訛尾，倚挹江濤雪滿川。
城市誰知有清賞，請看山色舊題鎸。
昭君怨
作者：程過
朝代：宋

試問愁來何處。門外山無重數。芳草不知人。翠連雲。欲看不忍重看。心事只堪腸斷。腸斷宿孤村。雨昏昏。
滿江紅
作者：程過
朝代：宋

春欲來時，長是與、江梅花約。又還向、竹林疏處，一枝開卻。對酒漸驚身老大，看花應念人離索。但十分、沈醉祝東君，長如昨。芳草渡，孤舟泊。山斂黛，天垂幕。黯銷魂、無奈暮雲殘角。便好折來和雪戴，莫教酒醒隨風落。待殷勤、留此記相思，誰堪託。
止戈堂和諸公韵
作者：程邁
朝代：宋

天河誰挽洗兵塵，遠播皇威到海濱。
畏壘草封悲戰月，樂郊農滿際春耕。
七閩草木無腥氣，諸將恩勤有賜珍。
穆穆清風堪作頌，猶沾湛露及微臣。
送曹子方福建轉運判官二首·其一
作者：程邁
朝代：宋

談經草檄鬢華生，初擁閩山傳節行。
江入桐廬青欲斷，溪從劍浦碧來迎。
茶雖戶種租宜薄，鹽不家煎價欲平。
要使祈招歌德意，君恩不爲遠人輕。
過東湖
作者：程邁
朝代：宋

樞密中朝傑，常懷物外心。
碧山高杖履，黄髮樂泉林。
菊釀上尊酒，風傳太古琴。
烏衣佳子弟，玉樹正森森。
靄山院
作者：程邁
朝代：宋

丙午峰前翠作堆，白雲深處現樓臺。
老僧法地有神力，能使兇徒念佛回。
西江月
作者：程邻
朝代：宋
体裁：词

阶下宝鞍罗帕，门前绛臈纱笼。留连佳客恨匆匆。赖有新团小凤。琼碎黄金碾里，乳浮紫玉瓯中。归来习习袖生风。齿颊馀甘入梦。
西江月·阶下宝鞍罗帕
作者：程邻
朝代：宋
体裁：词

阶下宝鞍罗帕，门前绛蜡纱笼。留连佳客怅匆匆。赖有新团小凤。琼碎黄金碾里，乳浮紫玉瓯中。归来袭袭袖生风。齿颊馀甘入梦。
西江月
作者：程鄰
朝代：宋

階下寶鞍羅帕，門前絳蠟紗籠。留連佳客悵匆匆。賴有新團小鳳。瓊碎黃金碾裡，乳浮紫玉甌中。歸來襲襲袖生風。齒頰餘甘入夢。
游大滌洞
作者：程鏜
朝代：宋

松風吹客衣，縹緲凌絕境。
古洞不見日，篝燈入幽暝。
蒼苔暈石花，奔泉弄雲影。
仙游願初遂，秋山魂未省。
我生有宿約，結屋天柱頂。
游大涤洞
作者：程镗
朝代：宋
体裁：古风

松风吹客衣，缥缈凌绝境。古洞不见日，篝灯入幽暝。苍苔晕石花，奔泉弄云影。仙游愿初遂，秋山魂未省。我生有宿约，结屋天柱顶。